Tri ćilima iz Srbije kandidati za listu UNESCO svetske kulturne baštine - Bolja Zemlja\nTri ćilima iz Srbije kandidati za listu UNESCO svetske kulturne baštine\nDržava će do marta 2020. zvanično predložiti UNESCO-u da tri ćilima iz Srbije - pirotski, staparski i sjeničko-pešterski - uvrsti na listu svetske kulturne baštine.\nInicijativu su pokrenuli potpredsednica vlade i predsednica Koordinacionog tela za rodnu ravnopravnost prof. dr Zorana Mihajlović i NALED, a podržao je i ministar kulture i informisanja Vladan Vukosavljević, kao i gradonačelnica Sombora Dušanka Golubović.\nPotpredsednica Mihajlović je rekla da je počektom decembra upućena inicijativa Etnografskom muzeju da se zaštite ova tri ćilima.\n– Ćilimi su upisani u nacionalni registar, a potrudićemo se da već od marta predamo inicijativu za upis na listu UNESCO, rekla je Mihajlovićeva u Vladi Srbije, gde je danas predstavljena nova postavka rukotvorina u “Srpskom salonu”, koji je opremljen u saradnji Korodinacionog tela za rodnu ravnopravnost, Etno mreže i NALED-a.\nIzvršna direktorka NALED-a, Violeta Jovanović, podsetila je da je u septembru 2019, uz podršku pokrajinskog premijera Igora Mirovića otvoren i “Vojvođanski salon”.\n– Potpredsednica Mihajlović i pokrajinski premijer Mirović u susretima sa stranim zvaničnicima poklanjaju tradicionalne rukotvorine i tako stvaraju izvor prihoda za brojne žene iz unutrašnjosti. Na ovaj način je do stranih zvaničnika stiglo više od 100 naših azbuka u zlatovezu, tkanica, tradicionalnih peškira. To želimo da omasovimo u 2020, pre svega u saradnji sa Ministarstvom spoljnih poslova”, rekla je Jovanović.\nRukotvorine su napravile žene iz svih krajeva Srbije koje su deo inicijative “1.000 žena”. Do sada je zaposleno njih 698, a izradile su, između ostalog, “kraljevski pojas” za kineskog predsednika Si Ðinpinga i pirotske ćilime koji su poklonjeni predsednicima Rusije i Francuske Vladimiru Putinu i Emenuelu Makronu.\nMinistar kulture Vladan Vukosavljević rekao je da je Srbija u poslednjih 10 godina napravila velike korake po pitanju očuvanja materijalnog i nematerijalnog kulturnog nasleđa. On je naveo da je u decembru potpisano zajedničko uputstvo ministarstava kulture i građevinarstva kojim se osigurava poštovanje prostornih i urbanističkih planova uz očuvanje kulturnog i istorijskog nasleđa, a raspisan je i konkurs “Gradovi u fokusu” namenjen revitalizaciji infrastrukture u oblasti kulture.\nNa konferenciji je najavljeno i da će se raditi na tome da se nacrt zakona o zanatstvu što pre nađe u javnoj raspravi, što će biti inicijativa najmanje dva ministarstva. NALED je inicirao i uvođenje “čuvara tradicije” u lokalnim samoupravama, osoba koje će biti zadužene za brigu o aktivnostima na očuvanju kulturnog nasleđa na lokalu, na čemu će se raditi u 2020.\nPrethodni tekstReč stručnjaka: Pčelinji zimski san – da li ih dohranjivati ili ne?\nSledeći tekstKonji sve deblji, a sve to zbog klimatskih promena i izobilja hrane


SASTANAK PUTINA I ASADA: Čestitke sirijskom predsedniku na uspesima u borbi protiv terorizma | Novosti.RS\nSASTANAK PUTINA I ASADA: Čestitke sirijskom predsedniku na uspesima u borbi protiv terorizma\nčetvrtak, 17. 05. 2018. u 21:52\nPredsednik Rusije Vladimir Putin sastao se sa sirijskim predsednikom Bašarom Asadom u Sočiju, saopštio je danas portparol ruskog predsednika\nPutin je sirijskom lideru rekao da se nada povlačenju stranih oružanih jedinica iz Sirije, preneo je Tass.\nAsad je boravio u radnoj poseti Sočiju, javio je Sputnjik.\n"Mi polazimo od pretpostavke da se, s obzirom na značajne pobede i uspehe sirijske vojske protiv terorizma i prelazak političkog procesa u aktivniju fazu, naoružane srane jedinice mogu povući sa teritorije Sirije", rekao je Putin.\nPROČITAJTE JOŠ: Putin se dogovarao samo sa Asadom\nAsad je ruskom lideru kazao da se situacija u Siriji razvija pozitivno sa vojne tačke gledišta.\n"Situacija se razvija veoma pozitivno zahvaljujući koracima koji su načinjeni u sferi borbe protiv terorizma" dodao je Asad.\n"Vojni uspesi nam pomažu da normalizujemo situaciju u zemlji a to otvara put povratku brojnih naših građana kućama", kazao je on, navodi Tas s.\nAsad je zahvalio Putinu i ruskoj vladi na neprekidnom dostavljanju humanitarne pomoći sirijskom narodu koji su teroristi proterali iz njihovih domova.\n16:04 UŽIVO: Đoković - Imer, još jedan brejk napravio naš as\n16:58 DR KON IMA DOJAVE: "Profesor uđe u učionicu i kaže đacima - NE TREBAJU VAM MASKE"


Više od četvrtine domaćinstava u BiH nema pristup internetu, podaci su Agencije za statistiku BiH\nISTRAŽUJEMO Počela je digitalna revolucija: Prilagoditi se promjenama ili nestati\nEvidentiran je značajan rast online trgovine i elektronskog plaćanja\nViše od četvrtine domaćinstava u BiH nema pristup internetu, a jedan broj ispitanika čak nije ni znao ima li takvu mogućnost. Oni koji koriste internet najčešće to rade zbog besplatnog telefoniranja, slanja poruka, prisustva na društvenim mrežama ili čitanja vijesti, a od ukupnog broja korisnika interneta samo 16,7 posto njih koristi internet-bankarstvo.\nKada je riječ o preduzećima, na uzorku od 2.276 anketiranih, podaci Agencije za statistiku BiH pokazuju da 99,6 posto njih ima pristup internetu, ali da ih samo 15,2 posto upošljava IT stručnjake. Iz ovih podataka očigledno je da je startna pozicija BiH u “korona utrci” ka novom načinu poslovanja negdje na začelju.\n- Evidentiran je značajan rast online trgovine i elektronskog plaćanja. Kupci koji su ranije kupovali isključivo kroz tradicionalne kanale morali su savladati određene vještine korištenja softvera da bi mogli obaviti kupovinu elektronskim putem. Kompanije koje nisu imale opciju online prodaje morale su proći proces učenja i usvojiti nove tehnologije da bi ponudile ono što kupci trebaju. Oni koji to nisu uradili svakako su u zaostatku – govori Mašala-Kelić.\nMašala-Kelić: Značajan rast online trgovine i elektronskog plaćanja\n- U 2020. kupci i građani su zbog „lockdowna“ pomjerili svoje aktivnosti online i u 2021. će se to pomjeranje samo ubrzati. Kompanije u svijetu u ovoj godini fokusiraju se na remodeliranje ključnih tehnologija, gdje su na prvom mjestu investicije u tehnologije digitalnog radnog mjesta, koje su potrebne da se podrži rad od kuće, a iza čega su ulaganja u vještačku inteligenciju i robotsku automatizaciju procesa. Ove promjene ne samo da će pomoći kompanijama da budu izdržljivije u krizama kao što je COVID-19, već će ostvariti i značajan rast konkurentnosti na tržištu – pojašnjava Imamović.\n- Neće trebati puno vremena da vidimo je li nas kriza opametila. Digitalno doba donosi novu revoluciju i mi danas živimo u svijetu u kojem će promjene kao cunami zbrisati one koji se ne prilagode – ističe Imamović.\n- Imamo problem da je naša informatička pismenost na nižem nivou ili da u rezultatima PISA testova dosta zaostajemo. Kada bismo dali priliku svima u BiH da imaju jednak pristup opremi i znanju, tek bismo onda dostigli neki vrhunac, iskoristili kapacitete, ljudske resurse u tom digitalnom dobu – navodi Čustović.\nČustović: Dati priliku svima da imaju jednak pristup opremi i znanju\n- Sada je imperativ da morate prihvatiti digitalne promjene ili nećete postojati na tržištu ili sistemu obrazovanja. Naš glavni cilj je osposobiti mlade iz prirodnih i tehničkih nauka, da imamo najkvalitetnije ljude i najsavremenije tehnike, kako bi ti stručnjaci za koju godinu razvijali dodatne sektore: privredne, obrazovne, konsultantske – kaže Čustović.\n- Pandemija je u potpunosti promijenila paradigmu u smislu da, ako niste digitalizirani, onda je u pitanju vaš opstanak. Možda je tu poslovni sektor najbolje reagirao. S kolegama iz Italije radila sam istraživanje prema kojem je kod nas 80 posto kompanija nespremno za ozbiljniju digitalizaciju, s tim da je u sektoru prodaje taj postotak nešto bolji – kaže Pilav-Velić.\nPilav-Velić: Kod nas je 80 posto kompanija nespremno za ozbiljniju digitalizaciju\n- Prepoznali smo da su države koje imaju manje od 10 miliona stanovnika, a visoko kotiraju na ekonomskom razvojnom spisku, silno ulagale u prirodne i tehničke nauke te su počele stvarati svoje proizvode koje plasiraju na svjetsko tržište. Tu mi vidimo budućnost – poručuje Čustović.\nViše o temi Kupovina\nSarajevo: Blokirala saobraćaj i otišla u kupovinu, policija je kaznila\n10.01.2021 u 17:10\nKupovina Online Nermina Mašala-Kelić Demir Imamović Edhem Eddie Čustović


Novi dečiji kutak - Aktivnosti\nAsocijadA -Dan rešavanja ukrštenica -Dan zagonetki\nKvizovi u programu Hot Potatoes\nEkskurzija V. Izvor - Negotin - Kladovo - Lepenski Vir - Veliki Izvor\nHumanitarna akcija "Prokrči stazu Deda Mrazu"\nPraznici i običaji/ Sarbatori, traditie/ Holidays and Traditions\nDopunska škola "Sveti Sava" odeljenja Johannesburg i Pretorija\nStariji razred, tri ucenika polažu srpski jezik u svojim školama u devetom i desetom razredu.\nCrawford Lon hill I St.Stithians u Johannesburgu.\nSa prof. raz. nastave Vanjom Pavlović-Marinović škola je draža.\nPodrska našima za svetsko prventstvo\nDeca iz Pretorije sa đacima iz lokalne skole net ball za vreme odmora.\nFathers Day - Dan tata\nUčenici dopunske škole "Sveti Sava" odeljenja Johannesburga i Pretorije sa\nprofesorom razredne nastave Vanjom Pavlović-Marinović ovako su obeležili Fathers Day -Dan očeva.\n“Zakon je za mene, a ne za tebe!”\nGde god bila tragove ostavila\nU srpskim školama postoji jedan broj oholih direktora, koji pokušavaju da nateraju sve nastavnike da budu poslušni i da ne guraju nos tamo “gde mu nije mesto”. Iz godine u godinu, čini se, raste broj direktora koji zloupotrebljavaju svoj položaj, a sve u nameri da po svom aršinu disciplinuju zaposlene. Kao da sa povećanim siledžijstvom vlasti (odnosno, širenjem bezakonja) nekvalitetni direktori dodatno i “ekspresno” kvare – te postaju još gori. Da li je to tako, procenite sami. U nastavku prenosimo u celosti pismo koje nam je poslala učiteljica iz Zaječara, a koje se bavi upravo fenomenom na relaciji direktor – nastavnik.\nVesna Jeremić, savetnik za finansijsko-materijalne poslove nedvosmisleno potvrđuje da su plaćane dve grupe produženog boravka. Dakle, direktor škole je dobijala dva cela (stopostotna) dohotka, ali savetnica (začudo!) ne zna kojim radnicima je vršena isplata niti kolika je ona iznosila. A učiteljica Anka Rašić je dobijala samo 50% plate. Gde je ostalih 50% otišlo, čini se, nikoga ne zanima.Možda će najzanimljivije u donjem pismu biti činjenica da direktor škole smanjuje radno vreme učitelju na osnovu nejasnih merila – “smanjenje broja đaka u produženom boravku” i “kraće zadžavanje dece”. Po zakonu je to nemoguće, jer učiteljice mogu imati samo punu, stopostotnu normu ili mogu biti bez posla. Tu nema ništa “između”, to jeste, učiteljica nikako ne može da bude tehnološki višak. U konkretnom slučaju, kriterijum je samo grupa učenika za produženi boravak, a na svaku grupu ide po jedan učitelj. Uostalom, Pravilnik o kriterijumima za finansiranje ustanovejasno saopštava/nalaže da, “škola sa produženim boravkom ima jednog izvršioca po svakoj grupi produženog boravka” (član 17. stav1. tačka 2).\nProsto je neverovatno kako tu očiglednu, notornu činjenicu (jedna grupa – jedan učitelj) i istinu “ne primećuje” Osnovni sud u Zaječaru! Teško je pretpostaviti da je moguće da se takvo jasno određenje u vezi zapošljavanja i finansiranja rada učitelja tek tako previdi. Bilo bi logično da se očekuje da se prosvetne vlasti ovakvim očitim bezakonjem ozbiljnije pozabave. Naravno, u svemu ovome i sindikati bi trebalo da imaju nekakvu ulogu. A Apelacioni sud će ovde takođe biti dužan da interveniše i ne dozvoli da se u osnovnim sudovima događaju ovakvi veliki, čak i svakom laiku za pravo vidljivi propusti.\nboravka” (član 17. stav1. tačka 2).\nDa li se zakon selektivno primenjuje ili ne?Preko dve decenije tražim posao učitelјa, bilo je zamena ali sam u nekim školama morala odreći fakultetske diplome, najčešće plaćena do juna. Znam ja da nije po zakonu, ali mnogo nas je na Tržištu rada, a vešti direktori koriste naše muke! Nemam uticajne rođake i nisam stranački aktivista. Zadnjih osam godina sam radila na radnom mestu patronažni učitelј, sa 50% norme. Tako sam i došla do škole „Ljuba Nešić“ u Zaječaru.\nReči Jelene Stanković, direktorke OŠ „Ljuba Nešić“ iz Zaječara: „Zakon je za mene, ne za tebe. Tuži me, nikom nije uspelo da me dobije.“\nNaime, 2012. primlјena sam u ovu školu na radnom mesto, patronažni učitelј, sa 50% norme.\nDirektorka organizuje zamenu učiteljice trećeg razreda, Ljilјane Milutinović u periodu od 19. 12. 2012. Od mene je zahtevala odradim zamenu bez naknade. Na moje pitanje kako bez naknade, dobijam odgovor od direktorke: „ Ako nećeš ima ko hoće, mnogo vas je na na Tržištu rada.“ Obećala je da će me iduće godine angažovati sa punom normom i iz tih razloga sam prihvatila ponuđenu opciju.\nU jednoj smeni radila sam kao patronažni učitelј u drugoj smeni puna norma- zamena Ljilјane Milutinović do dana 25. 12. 2012. kada sam se razbolela. Do kraja polugođa direktorka raspoređuje dve pripravnice da zamenjuju Ljilјanu Milutinović. Ni ja, a ni pripravnice nismo potpisale časove. Sve časove sam realizovala po rasporedu časova i upisala nastavne jedinice u Dnevnik, da bi:\n19. 12. 2012. Potpisala drugi čas učitelјica sa inicijalima D. G. (Dragana Golubović) koja radi u produženom boravku. Dok 4. i 5. čas V. S. (Vela Stanković) U napomeni upisala V. S. da je realizovala radove za novogodišnju prodaju.\nDana 20. 12. 2012. god za vreme trećeg časa dečak se nepristojno ponašao. Poslala sam učenika po psihologa, Bilјanu Milutinović. Dečak je i pred psihologom ponovio istu scenu, a potom skočio na prozor učionice. Pomenuti čas potpisala Vesna Marinkov? Četvrti i peti čas potpisala Selena Šibalić.\nDana 21. 12. 2012. god 3. časa, građansko vaspitanja ja sam realizovala i upisala, a potpisala Dragana Golubović, sa napomenom da je čas održan u produženom boravku.\nDokaz: fotokopija Dnevnika\nDana 24. 12. 2012. Prvi čas potpisala Dragana Golubović, koja radi u produženom boravku. Četvrti čas potpisala učitelјica S. Šibalić ( Selena Šibalić) koja j, čak, i u napomeni upisala, da je učenik zakasnio na čas fizičkog vaspitanja a da pri tom, učeniku nije određen izostanak.\nU nadi da će direktorka da održi dato obećanje prihvatam svako naredno angažovanje. Završavam školsku godinu 2012/2013. na mestu patronažnog učitelјa sa pola norme, 50%.\nTakođe, 2013/2014. Radim na mestu patronažnog učitelјa sa 50% norme u istoj školi.\nOd 3. 3. 2014 do 10. 3. 2014. Zamenila sam učitelјicu Radu Koturović puno radno vreme, 100%, a pri tom dobijam rešenje na 50% norme . Svesna da je to 150% norme, pitam direktorku da mi norma zakonom opravdana bude plaćena -130%, na što direktorka negira i ponovo obećava da će me angažovati prvom narednom prilikom na mestu učitelјice.\nSvesna da krši zakon pribegava falsifikovanju – njen potpis i potpis šest koleginica na ime mojih održanih časova, ukloplјena u 50% norme. Sve časove realizovala po rasporedu časova i upisala nastavne jedinice, da bi:\nDirektorka Jelena Stanković, na ročištu dostavila i fotokopije dnevnika, od 3.3. do 14. 3. 2014. God. a zbog osnovane sumnje falsifikovanja, član 355. KZ Sa potpisima drugih učitelјica.\nDana 3.3. U napomeni stoji da je održala Dragana Golubović u produženom boravku. Drugi čas potpisala M. Slađana, treći u napomeni dopisala direktorka, da je održala čas u biološkom kabinetu. A koleginica Suzana Vidanović je obrisala moj upisan čas, ona je upisala nastavnu jedinicu i potpisala.\nDana 5. 3. 2014. Učitelјica Suzana Vidanović opet briše moju upisanu nastavnu jedinicu, te je ona upisuje i potpisuje.\nDana 6. 3. 2014. moj upisan prvi čas i realizovan, potpisa M. Slađana. Četvrti čas, ja ga upisala, a potpisala inicijalima S. V. (Suzana Vidanović)\nDana 10. 3. 2014. moj drugi upisan čas, a upisala a potpisala M. Slađana. Treći čas ja upisala, a potpisala i u napomeni stoji – održala čas Jelena Stanković.\nKoleginica Rada Koturović se vraća sa bolovanja i nastavlja sa radom od 11. 3. 2014. Upisala svoje časove, da bi\n3. 2014. god a potpisala 1. čas M. Slađana (Slađana Mijailović).\nDana 02. 2014. Školski odbor je doneo odluku da se smanji broj izvršilaca poslova u produženom boravku sa 2 na 1,5. Školski odbor, a na predlog direktorke Jelene Stanković. Smatram da je prekoračila službena ovlašćenja. Navedena odluka ŠO ne spada u nadležnost ŠO. Tumačenjem KZ RS u vezi sa članom 361. A u vezi sa članom 369. I članom 359. Stav 1. I 3. KZ.\nZato sam i za članove ŠO iz redova nastavnika: Dragana Raičević, Maja Živić i Zlata Urošević podnela krivičnu prijavu zbog postojanja osnovane sumnje prema Članu 35. stav 1 Krivičnog zakonika Republike Srbije, pomaganja -glasanjem dale saglasnost da se smanji broj izvršilaca produženog boravka sa 2 (200%) na 1,5 (150%). Doneta odluka ŠO sprovodi se u delo.\nDokaz: fotokopija sednice ŠO\nJedna od koleginica dobija otkaz (Anita Marković) , 100% pokriva Dragana Golubović, a meni se dodelјuje 50% norme. Činjenica je, da je norma i broj izvršilaca smanjen na papiru (Odluka ŠO) a ostaje isto radno vreme produženog boravka. Realizovane aktivnosti i evidentirane u Dnevniku rada su za 100% norme.\nDokaz: fotokopija jedne strane Dnevnika rada produženog boravka\nDirektorka je obećala da će me iduće godine angažovati sa punom normom i iz tih razloga sam prihvatila i ovu ponuđenu opciju.\nU školskoj 2014/2015. Godine angažuje drugu učitelјicu sa punom normom na radnom mestu patronažnog učitelјa. Obzirom da nije održala dato mi obećanje iz 2012, 2013. I 2014. Godine I konstantno me dovodila u situaciju da prihvatam opcije na svoju štetu, a mimo zakona podnosim tužbu Sudu, decembra 2015. Godine. Sve prethodno navedeno ide u prilog tome, kao i svi gore navedeni dokazi.\nDirektorka je priložila Sudu fotokopije rasporeda aktivnosti u produženom boravku sa namerom da opravda odluku Školskog odbora od 28. 02. 2014. Godine.\nOdgovorno tvrdim da priloženi raspored nije u skladu sa realnim stanjem i radom u produženom boravku. Radno vreme prikazano u ovom rasporedu i evidencija u Dnevniku rada se ne poklapaju. Što znači, da moje radno vreme ovde je prikazano na 50% , a evidencija u Dnevniku rada jasno stoji 100%. Što je u prepisci sa mnom jedna koleginica to i potvrdila.\nDokaz: Prepiska sa koleginicom\nSvedok, prosvetni savetnik u to vreme, Slavko Nikolić dao je izjavu na Sudu : – Proverio sam, školi su išla sredstva za dve grupe produženog boravka. U Trezoru stoji ime koleginice Anite Marinković od 1.9. 2013 do 31. 8. 2014, a ona dobila otkaz marta?\nGde su otišle pare? Meni je plaćeno 50% do juna. Na čiji račun je uplaćeno drugih 50% do juna, a za jul i avgust 2014. godine – 100%? Kome je išao novac?\nTražila sam iz Trezora izvod za 2013/14. Za produženi boravak, nisam dobila. Moj zastupnik traži podatke o sredstvima koja su išla na ime izvršilaca rada u produženom boravku. Jelena Stanković prilaže dokument, a potom povlači dokument i prilaže drugi sa istim datumom i pod istim brojem zaveden.\nDokaz: Dokument koji prilaže, a potom ga povlači i daje drugi sa istim datumom i zaveden pod istim brojem, sa vodenim žigom!\nPo dobijanju dokaza podnela sam krivičnu prijavu, 2016. godine. Obratila sam se i Agenciji za borbu protiv korupcije.\nDokaz: Krivična prijava\nDobila sam presudu po predmetu P-1, 634/2015. Osnovnog suda iz Zaječara da se moj zahtev odbija, obrazloženje na petnaest strana.\nSuština, sud obrazlaže :\n– Da su na održane i upisane časove potpisale direktorka i šest koleginica, radile u znak solidarnosti, kao što se radi i u drugim ustanovama?\n– Svedok Slavko Nikolić , prosvetni savetnik ukazuje da nastavnik razredne nastave, učitelј, ne može ove poslove obavlјati sa 50% norme, odnosno da mora imati utvrđenu punu normu, 100% . Sud izvodi pogrešan zaklјučak da se ovo ne odnosi na nastavnika koji je po rešenju na odrđeno radno vreme?\n– Zakonom o osnovama sistema obrazovanja i vaspitanja, član 94. Drugi pasus – Prvi ciklus obuhvata prvi do četvrtog razreda, za koje se organizuje razredna nastava, nastavu drži jedan učitelј, a ne predmetni nastavnici. Što znači da učitelј ima normu 100% časova.\n– Zakonom o osnovama sistema obrazovanja i vaspitanja, član 89. je regulisano da se Godišnjim planom rada utvrđuje vreme, mesto, i nosioci ostvarenja programa obrazovanja i vaspitanja, bilo kakve izmene u toku godine se moraju prijaviti Školskoj upravi. U presudi je pogrešno utvrđuje da su 2 grupe produženog boravka isto što i 1,5. U odgovoru Vesne Jeremić iz Školske uprave od 11. 5. 2016. god stoji da su priznate 2 grupe.\n-Sud je pogrešno procenio iskaz svedoka Slavka Nikolića, prosvetnog savetnika, da u produženom boravku izvršioci poslova samo za radnike koji su tehnološki višak. Naime, od 01. 09. 2013. godine je primlјena Anita Marković sa punom normom 100%, na određeno vreme, dobila otkaz marta 2014. Znači, nije bila tehnološki višak!\nPodnela sam žalbu Apelacionom sudu, videćemo ishod!\nDa li je zakon selektivan, iz prethodne dokumentacije se vidi. Kakav je moralni kodeks prosvetnih radnika, koje za mrvicu blagostanja potpisaše časove koje nisu realizovale? Toliko o moralnom kodeksu osoba zaduženih za vaspitanje mladih naraštaja! Uzor deci, podstrek mladima…\nVesela škola u Planinici\nDeca iz Pretorije za Dan žena\nUčiteljica iz dijaspore, Vanja Pavlović- Marinović i njeni vredni učenici.\nRadovi posvećeni majkama, bakama.\nPetra Stojanovic, Eva Knezevic, Maja Mart,\nSara Arsic Pretorija\nEmma Cameron, Ana Jovic, Nadja Milojevic\n- AsocijadA -Dan rešavanja ukrštenica -Dan zagonetki\n-Ekskurzija V. Izvor - Negotin - Kladovo - Lepenski Vir - Veliki Izvor\n- Praznici i običaji/ Sarbatori, traditie/ Holidays and Traditions\n-“Zakon je za mene, a ne za tebe!”\n-Ćuti, ne remeti lepotu\n-Škola u Planinici\n- Smilebox- Zaječar\n-Kraj akcije "Majka je najbolji učitelj",2016.\n-Akcija povodom 8. Marta, 2016.\n-Kraj akcije "Darujem ti za 8. mart", 2015.


PŠENICA RODILA ZA PETINU MANJE | Agroservis\n> PŠENICA RODILA ZA PETINU MANJE\nI pored toga stručnjaci predviđaju da će je biti sasvim dovoljno za domaće potrebe, a da će nam za izvoz preostati oko milion tona\nPrve prognoze proizvođača ukazuju da je na severu Bačke prepolovljen rod pšenice. Zvanična statistika i stručnjaci nemaju toliko crna predviđanja u pogledu prinosa koje bi Srbija ove godine mogla da ostvari sa žitnih polja.\n– Možemo da kažemo da je ova godina za proizvodnju strnih žita, zbog vremenskih uslova posle setve, bila veoma teška. Zbog toga smo očekivali manje prinose na oko 20 do 30 odsto površina. Dosta je nezahvalno baviti se prosekom. U principu, mislimo da će to biti prosečno smanjenje od oko 20 odsto, što je i procena zvanične statistike. Na nekim parcelama sigurno će biti i mnogo značajnijih umanjenja prinosa – izjavio je za „Politiku” Radivoje Jevtić, rukovodilac Odeljenja za strna žita u Institutu za ratarstvo i povrtarstvo u Novom Sadu. Proizvođači sa severa Bačke i dela Banata, dodaje, imali su problema jer su padavine došle kasno, pa je sigurno da će gubici kod nekih od njih biti veći. Inače, najrodniji regioni u Srbiji su upravo Bačka, deo Srema, Mačve, Stig... Ipak, Jevtić kaže da ćemo imati dovoljno pšenice za ishranu našeg stanovništva. Pitanje je koliko će je biti za izvoz i da li će parametri kvaliteta biti odgovarajući.\n– Ali svaka roba ima svog kupca. Srbija je dobro područje za proizvodnju žita. Druga je stvar zašto uporno sejemo stočnu pšenicu, lošeg kvaliteta, umesto kvalitetnih sorti od kojih možemo mnogo više da zaradimo na izvozu – smatra naš sagovornik.\nDa li nas Rusija ugrožava?\nOva zemlja je nedavno objavila da će do 2035. godine proizvoditi 140 miliona tona žitarica godišnje, dok će izvoziti 55,9 miliona tona. Ispunjenje ovog zahtevnog cilja, kako prenose mediji, koštaće Rusiju oko 70 milijardi evra.\n– Rusi nas neće ugroziti. Svako ima svoje kupce. Srbija izvozi oko milion tona što je malo u globalnim razmerama. Zato i treba da budemo po kvalitetu dobri. Nama ne prave smetnje Rusi već Mađari, recimo. Ne možemo čak ni u BiH jer i oni traže kvalitet, tako da našu pšenicu mešaju sa mađarskom kako bi postigli bolji kvalitet brašna – kaže za naš list profesor dr Miroslav Malešević, jedan od najvećih eksperata za strna žita u regionu. Ističe da je Srbija „pokvarila svoj brend sejući nekvalitetnu pšenicu” i da je to verovatno i najveći problem sa kojim se suočavamo. Smatra da ne treba da jurimo prinose već kvalitet i da bi država morala da podstakne takvu proizvodnju i uvede razvrstavanje po kvalitetu.\n– Jer, ovako snižavamo rejting kod stranih kupaca. U strukturi naše setve imamo 20 do 25 sorti, koje nose potencijal za kvalitet i ona bi morala da se odvaja od one koja nije dobra – kaže Malešević.\nZa BDP važniji kukuruz\nIvan Nikolić, urednik biltena „Makroekonomske analize i trendovi” (MAT) ne veruje da će smanjenje roda pšenice uticati na smanjenje ukupnog BDP-a.\n– Naša glavna ratarska kultura je kukuruz a rekao bih da je on više zasejan nego prošle godine. Još treba sačekati krajnji saldo poljoprivredne proizvodnje za ovu godinu. Moguće je da će biti manji ali ne onoliko koliko smo cenili početkom 2019 – kaže Nikolić i dodaje da su jesenje kulture „sasvim dobre” i da treba sačekati i rezultate u stočarstvu s obzirom na to da i ono ima dobar udeo u ukupnoj dodatoj vrednosti poljoprivrede.\n– To što je nešto manje zasejano, ili manje rodilo, ne mora da znači da će se baš direktno odraziti u ukupnoj dodatoj vrednosti poljoprivrede. Kulture koje tek dolaze, a koje su mnogo značajnije u odnosu na pšenicu, imaju bolji rezultat – ističe Nikolić.


BIVŠA TUĐMANOVA SNAJKA ULAZI U ZADRUGU 2: Porno skandal Nataše Moskve tresao je region, a bila je i u zatvoru! (FOTO) | Stars | Kurir\nPOGINUO ŠABAN ŠAULIĆ: Kralj narodne muzike preminuo posle teške 176\t39.1k\nOVO JE MESTO NESREĆE U KOJOJ JE ŠABAN POGINUO: Auto potpuno 26\t7k\nOVO JE POSLEDNJI SNIMAK ŠABANA ŠAULIĆA, TRI SATA PRED SMRT: 33\t15.4k\nŠABANOVO JEZIVO PREDSKAZANJE: Dan pred smrt Šaulić se ovim 4\t608\nŠABAN JE OD SVOJE GOCE ZA POSLEDNJI ROĐENDAN DOBIO POKLON KOJI 4\t944\nŠABANOV SIN MIHAJLO OTEKAO OD SUZA, SA SESTROM NAPUSTIO KUĆU 786\nStars 22.08.2018. 08:39h 03.09.2018. 13:37h\nJedna od učesnica "Zadruge 2" biće i kontroverzna pevačica iz Hrvatske Nataša Ivkošić, koja je u medije dospela zahvaljujući brojnim skandalima koji su je pratili poslednjih godina.\nNataša Ivkošić, koja se predstavlja umetničkim imenom Nataša Moskva, bila je u braku sa Igorom Tuđmanom, unukom nekadašnjeg predsednika Hrvatske Franje Tuđmana, a sa tadašnjim suprugom navodno je snimila porno film\nkoji je zatim procureo u javnost.\nA post shared by Natasha Moskwa (@natasha.moskwa) on Dec 30, 2017 at 1:21am PST\nNe poklanja samo dečko curi cvijeće 😘💕🌸🌸🌼🌼🌸🌸\nA post shared by Natasha Moskwa (@natasha.moskwa) on Jul 28, 2018 at 9:52am PDT\nA post shared by Natasha Moskwa (@natasha.moskwa) on Aug 14, 2018 at 6:17am PDT\nNjoj je jedno vreme bio zabranjen ulazak u Srbiju, ali je zabrana istekla prošle godine\nNataša Moskva prošle godine počela je da se bavi pevanjem, prvu pesmu joj je napisala Alka Vuica, a od septembra ćemo je gledati pred kamerama rijalitija "Zadruga".\nA post shared by Natasha Moskwa (@natasha.moskwa) on Aug 9, 2018 at 10:15am PDT\nKurir.ras/Foto: Printscreen Instagram\nZadruga 2Nataša IvkošićNataša MoskvazatvorIgor Tuđmanunuk Franja Tuđmanapornićporno skandal


Novo postignuće jedinstvenog JYSKa : 28 zemalja sada koristi istu veb prodavnicu | GOJYSK.com\nPrelazak na jedinstveni JYSK se nastavlja. Švajcarska je 24. juna 2021. godine uspešno pokrenula novu veb prodavnicu i sada je migriralo svih 7 zemalja DBL regiona, tako da je trenutno 28 JYSKovih zemalja na istoj platformi.\nNekadašnja veb prodavnica je prikazana sa leve, a nova sa desne strane.\nSve JYSKove zemlje, sem onih u kojima JYSK ima franšize, sada rade preko iste veb prodavnice. To je slučaj nakon uspešnog objavljivanja nove veb prodavnice u DBL regionu. Povećao se broj Click & Collect narudžbina i uvedene su mnoge nove opcije.\nŠvajcarska je 24. juna bila poslednja zemlja koja je pokrenula veb prodavnicu, što je još jedna velika prekretnica u prelasku na jedinstveni JYSK.\n„Veb prodavnica jedinstvenog JYSKa za sve pomoći će nam da mnogo bolje organizujemo sve svoje aktivnosti i još bolje upravljamo našim onlajn marketingom. I što je najvažnije, postigli smo veliki napredak u brojevima za nove veb prodavnice“, kaže Frederikke Nielsen, Project Manager (menadžer projekata) u E-Businessu.\nAutomatizovani katalog proizvoda\nAustrija je bila prva zemlja koja je pokrenula veb prodavnicu u septembru 2020. godine, a od tada su to sledile sve ostale zemlje DBL regiona.\nPored promenjenog dizajna, nova veb prodavnica ima i mnogo novih funkcija. Ima novu navigaciju, a katalog proizvoda se sada automatski uvozi. To znači da je sada više od 500 dodatnih proizvoda dostupno onlajn.\nPored toga, nova veb prodavnica omogućava uključivanje blogova i vodiča koji bolje inspirišu kupce i otvara nove mogućnosti za JYSK da poveća prodaju i privuče kupce na veb prodavnicu i u prodavnice.\n„Ovo je bio ogroman projekat koji je uključio puno ljudi iz cele organizacije i iz različitih zemalja. Imali smo prilično brzo objavljivanje, što je bilo moguće samo zahvaljujući velikoj posvećenosti i sjajnom timskom radu svih uključenih“, kaže Frederikke.\nPokretanje veb prodavnice proslavljeno je 24. juna sladoledom i balonima u JYSKovom glavnom sedištu u Brabrandu u Danskoj i regionalnom sedištu u Handevitu u Nemačkoj.\nVeb prodavnica jedinstvenog JYSKa\nVeb prodavnica, između ostalog, nudi novi dizajn, automatizovani katalog proizvoda, blogove i vodiče za kupce, kao i mogućnost kupovine prema brendu.\nStopa konverzije (procenat poseta koje su dovršile narudžbinu u veb prodavnici) porasla je za 9% (JES) kao najniža i 282% (JFR) kao najviša*\nStopa toka prodaje (procenat poseta koje su završile kupovinu i uspešno izvršile narudžbinu) porasla je za 52% (JES) kao najniža i 228% (JFR) kao najviša*\nPovećanje Click & Collect narudžbina za ukupno 30,1% za zemlje DBL regiona*\nNova veb prodavnica radi na Drupal/WSS platformi sa integracijama u mnoge druge sisteme kao što su SAP, Salesforce, Store Universe i drugi.\nNekadašnje zemlje DBL regiona su: Austrija, Italija, Španija, Portugal, Francuska, Nemačka i Švajcarska.\n*Brojevi za Švajcarsku nisu uključeni.\nAngela-Kristina Bumke i Malte-Georg Gentsch iz E-Businessa dekorisali su kantinu u Handevitu za proslavu 24. juna 2021. godine.\nPočetak rada veb prodavnice proslavljen je i u Brabrandu.\nJoš jedan pogled na novu veb prodavnicu (nekadašnja na levoj strani, nova na desnoj).


Koji sve tipovi izbornih sistema postoje? - Youth Vibes\nKoji sve tipovi izbornih sistema postoje?\nBy Sofija Životić 17 juna, 2020 17 juna, 2020\nLeave a Comment on Koji sve tipovi izbornih sistema postoje?\nU susret predstojećim izborima, saznaj koji se tip izbornih sistema primenjue u Srbiji, kao i koji još tipovi postoje.\nPostoje različiti izborni sistemi koji nam pružaju mogućnost da svoj glas podrške damo našim budućim predstavnicima u političkom sistemu.\nKao odgovor na anketu koju smo sproveli, 56% mladih zna da postoje različiti izbroni sistemi.\nZa početak treba reći da je sistem glasanja metod na osnovu koga glasači biraju između više kandidata. Takođe podrazumeva i poštovanje određenih pravila uz čiju se primenu glasanje smatra legitimnim, kao i način u kakvoj će se formi održati.\nProporcionalni izbroni sistem koji se primenjuje u Srbiji, takođe je karakterističan i za još 80 zemalja.\nOn podrazumeva glasanje za kandidatske liste, predložene od strane stranaka. Uglavnom se sastoji od višečlanih biračkih jedinica.\nIzdvajaju se zatvorene liste, gde glasači nemaju uticaja na izbor kandidata koje stranka predlaže, i otvorene, gde glasači imaju pravo da utiču na dodelu mesta kandidatima.\nStranka mora imati minimalni procenat glasova kako bi osvojila svoja mesta. Postoji više načina za dodelu mesta, ali jedan od najčešćih je deljenjem glasova sa kvotom. Kvota se dobija deljenjem ukupnog broja glasova sa brojem raspoloživih mesta.\nTakođe, postoji i pojedinačni prenos glasova tj. da birači glasaju za kandidate, umesto za stranačku listu. Ovde je neophodno preći određenu kvotu kako bi se popunila sva mesta.\nDiplomirani pravnik, Miloš Životić, se osvrće na to da li proporcionalni sistem predstavlja volju glasača, kao i problem da mnogi glasači nisu upoznati sa biografijama ljudi na listi za koju glasaju, te se fokus stavlja na samog lidera… Takođe ističe da iz tog razloga lideri imaju glavnu ulogu, što za posledicu ima da je lider dominantan u njihovim mandatima.\nPostavlja se pitanje da li je proporcionalni izborni sistem ono što u stvari odražava volju glasača. Često se dešava, da mnogi glasači nisu upoznati sa imenima i biografijama ljudi na listi, već se glasa za lidera. Samim tim se i pozicija tih ljudi sa liste prepušta liderima koji su apsolutni vladari njihovih mandata u praksi, iako u teoriji to nije propisano tako.\nZemlje u kojima možeš naići na ovaj sistem su Australija, Šri Lanka i još 88 zemalja sveta.\nSistem većinskog glasanja podrazumeva da kandidati moraju dobiti većinu glasova kako bi bili izabrani. Postoje dve vrste većinskih sistema:\nPrvi jeste da postoji jedan krug gde glasači rangiraju kandidate. Pobednik je onaj koji ima najviše glasova.\nMeđutim, ukoliko ni jedan kandidat nema većinu u prvom krugu, u igri se ostavljaju samo dva najbolje plasirana, što dovodi do druge vrste većinskog sistema, a to je dvokružni sistem.\nKao i u svakom sistemu i ovde može doći do određenih varijacija.\nOvaj sistem se može i svesti kao potkategorija većinskog sistema.\nPluralni sistem glasanja podrazumeva da birači u određenim slučajevima imaju pravo na više glasova. On se najčešće koristi u situacijama kada se treba popuniti više mesta, ali takođe se može koristiti i na predsedničkim izborima.\nPostoji blokovsko glasanje koje podrazumeva glasanje za više pozicija.\nBirači mogu imati glasova koliko ima mesta i imaju slobodu izbora za koga će glasati. Može doći do ograničenja glasanja tako da broj mogućih glasova nije jednak broju mesta koja se trebaju popuniti.\nBlokovsko glasanje se može odvijati i na način gde glasači mogu glasati za više kandidata, ali samo jedne stranke.\nOvakav tip glasanja je najčešći na Gibraltaru, Vanuatuu, Avganistanu, Kuvajtu i Pitkernskim ostrvima.\nPostoje razne varijacije ovih sistema. Treba istaći da se u određenim situacijama oni prilagođavaju u najboljem interesu izbora kako bi oni bili legitimni.\nNa kraju, o izborima u Srbiji, Miloš dodaje:\nDa li bi glasanje za pojedince po imenu i prezimenu, kao što je slučaj u Srbiji kod predsedničkih izbora, izbacilo iz politike ljude koji tu ne zaslužuju da budu, pitanje je svih pitanja. Svakako bi ljudi imali makar političku odgovornost pred biračima koji su glasali za njih imenom i prezimenom i koji bi ih u slučaju da ,,rade loše” mogli ,,kazniti ” već na sledećim izborima, tako što ih ne bi izabrali za svoje predstavnike.\nPublished by Sofija Životić\nCao, ja sam Sofija! Velika sam ljubitelj umetnosti, filozofije i prava. Uzivam da citam knjige i pricam sa prijateljima o globalnim temama.\tView all posts by Sofija Životić\nPrevious Entry Postani izveštač i osvoji ajfon\nNext Entry Brazilac, a Srbin – Thiago Ferreira


Ogrlicu Cece Ražnatović za 3.000 evra kupio Ognjen Vranješ! - ShowBiz - Region - Vesti - Svet Plus\nViki Miljković zapretila tužbom, a ..\nOgrlicu Cece Ražnatović za 3.000 evra kupio Ognjen Vranješ!\nCeca je početkom aprila učestvovala u humanitarnoj akciji tako što je na Instagramu objavila video u kojem je pozvala pratioce da pomognu u prikupljanju novčanih sredstava za mladića Nikolu Rabrenovića. Ovom momku potreban je novac za operaciju u Rusiji. Ogrlicu Cece Ražnatović za 3.000 evra kupio Ognjen Vranješ!\n09:12 19. APR 2019.\nCeca Ražnatović je odlučila da u humane svrhe napravi licitaciju i proda jednu svoju ogrlicu. Vrlo brzo su ponude počele da se nižu, pa je za nju dobila čak 3.000 evra! Ogrlicu je za toliku sumu pazario ni manje ni više nego fudbaler Ognjen Vranješ!\nKako navodi dobro obavešteni izvor, Vranješ je odlučio da se u akciju uključi pod lažnim imenom i odmah ponudio 2000 evra, što je bilo više od ponude koja je bila aktuelna pre njegove, a takođe Ognjen je uplatio još dodatnih 1000 evra:\n"Ognjen je mnogo dobar prijatelj mog druga, koji mi je u poverenju rekao da su obojica učestvovala u licitaciji za Cecinu ogrlicu, ali da je Vranješ ponudio najviše od svih. Fudbaler je želeo da pomogne, ali ne i da se o tome priča ili piše, zato je i svoju ponudu izneo sa lažnog profila. On Cecu izuzetno ceni i poštuje i bio je siguran da će novac otići u prave ruke, a ja sam smatrao da je to trebalo da se zna."\nOvim povodom Ceca Ražnatović se oglasila na društvenoj mreži Instagram i tom prilikom se zahvalila svima koji su učestvovali u ovoj akciji:\n"Želela bih da se zahvalim svima koji su učestvovali u akciji da se Nikoli pomogne. Hvala svim ljudima koji su poslali bar po SMS, a posebno izdvajam osobu koja je želela da bude anonimna kada je u pitanju ova licitacija. Ogrlica je prodata za 3.000 evra, svaka čast i hvala puno. Takođe se zahvaljujem mom kolegi Slobodanu Radanoviću, koji je takođe učestvovao u akciji i dao 1.500 evra za minđuše. Biće uvek takvih, a ja sam raspoložena da pomognem."\nCeca RaznatovicOgnjen Vranjesogrlicahumanitarnolecenjeshowbiz\nBarbara Bobak nije Kosovka devojka da nekoga vadi iz blata!


Kratkoročni ugovori protiv radnih prava - Kosovo 2.0\nStipendisanje | Stipendija za novinarstvo u oblasti ljudskih prava\nU javnom sektoru hiljade zaposlenih preko loše regulisanih ugovora.\nPiše Merita Berisha - Prebreza - 02.03.2020\nJeton* kaže da se prijavio na 100 javnih konkursa u privatnom i javnom sektoru. Ipak, posao i dalje nije pronašao; u mnogim slučajevima nije ni pozvan na razgovor za posao.\nPutešestvije ka pronalasku radnog mesta završilo se u martu 2019. Ubeđen da je gotovo nemoguće da se na Kosovu nađe posao, Jeton je odlučio da zatraži pomoć od rođaka koji je bio član političke stranke. Obećano mu je radno mesto, a zatim je objavljen konkurs napisan tako da odgovara njegovim kvalifikacijama.\nKonačno je dobio posao. Svakog meseca prima platu u iznosu od 341,15 evra. To znači da sada može da zarađuje za sebe i svoju šestočlanu porodicu koja živi u Drenici. Ipak, veći deo plate ode na troškove smeštaja i hrane u Prištini.\n“Prethodnih nekoliko godina živim u iznajmljenom stanu, jer mi je nemoguće da svakodnevno putujem”, kaže Jeton. “Zakupio sam stan sa dvojicom prijatelja. Plaćamo 150 evra mesečno. Srećom nisam oženjen i nemam decu, jer u tom slučaju ne bih znao šta da radim.”\nJeton je dobio posao samo zahvaljujući kratkoročnim ugovorima za usluge, poznatijim kao KUU. Fotografija: Naser Fejza / K2.0.\nOvaj tridesetjednogodišnjak je završio osnovne i master studije političkih nauka na Filozofskom fakultetu Univerziteta u Prištini. Studirao je i kriminologiju na Pravnom fakultetu. Uprkos svom obrazovnom profilu, kaže da nije mogao da nađe stabilno radno mesto i da je uspeo da pronađe jedino poslove na određeno vreme, koji su trajali po nekoliko meseci. U ministarstvu je sebi obezbedio radno mesto zahvaljujući sporazumu o posebnim uslugama (SPU), to jest specijalnom ugovoru o uslugama.\n“Konkurs je bio puka formalnost”, rekao je on. “Postavljena su mi pitanja tehničke prirode. U stvari, ni komisija zadužena za procenu nije bila odgovarajuća za ovakav konkurs.”\nIako se zvanično vodi kao zaposleni preko specijalnog ugovora o uslugama, on kaže da, u stvari, ima uobičajene obaveze pri unošenju informacija u elektronsku bazu podataka ministarstva.\n“Mi obavljamo mnoge zadatke koje bi oni [redovno zaposleni radnici] trebalo svakodnevno da rade”, kaže Jeton. “Mi unosimo podatke o slučajevima [koji su se desili] pre nekoliko godina. U normalnim okolnostima državni službenici bi trebalo da registruju ove podatke, umesto da se nagomila tri ili četiri hiljade slučajeva.”\nPored Jetona, i hiljade drugih na spiskovima javne službe takođe su zaposlene na ovaj način u državnim i lokalnim institucijama.\n"Plata je mala, ali se nadamo da ćemo dobiti posao državnih službenika i da ćemo imati dobre plate."\nArta, zaposlena preko SPU-a u Opštini Kosovo Polje\nIako kosovske institucije imaju zakonsko pravo da angažuju ljude preko SPU-a, svaki angažman ove vrste mora biti ograničen na šest meseci. Takođe, ugovori se smeju koristiti samo za specijalne usluge koje redovno zaposleno osoblje ne obavlja.\nRadnici zaposleni na periode kraće od šest meseci su do septembra 2019. mogli da se angažuju jedino preko SPU-a, kao što predviđa Zakon o civilnoj službi. U ovom zakonu se navodi da se mora sprovesti pojednostavljeni proces regrutovanja onda kada se lica zaposle preko SPU-a. Precizni koraci tog procesa nisu utvrđeni.\nČlan 12 zakona predviđa da se SPU uredi prema Zakonu o obligacionim odnosima, koji pokriva komercijalne ugovore za objekte i ljude.\nArta* je, takođe, zaposlena preko SPU-a. Kaže da je dobila posao u Opštini Kosovo Polje nakon telefonskog poziva iz kancelarije političke partije Nisma — Socijaldemokratska inicijativa, gde je bila aktivistkinja.\n“Pozvali su me telefonom i rekli mi da ću narednog dana početi da radim u Opštini”, kaže ona. “Iako radimo u opštini, ugovore imamo sa ministarstvom.”\nArta kaže da je, zajedno sa njom, još 12 osoba počelo da radi u opštinskim organima. Od februara 2019, ona prima mesečnu neto zaradu od 220 evra.\n“Plata je mala, ali se nadamo da ćemo dobiti posao državnih službenika i da ćemo imati dobre plate”, kaže. “Sa ovom platom mogu da pokrijem tek neke manje troškove svoje petočlane porodice.”\nArta kaže da je dobila svoj ugovor preko SPU-a u Opštini Kosovo Polje, a zato što je bila aktivistkinja Nisme. Fotografija: Naser Fejza / K2.0.\nPrvi šestomesečni Artin ugovor bio je obnovljen na još šest meseci. Međutim, ona ne veruje u to da će uspeti da tamo obezbedi posao na duže staze.\n“Slabe su šanse da ćemo zadržati radno mesto, jer nema dovoljno posla za sve nas”, kaže ona.\nProblematično zapošljavanje i kršenje zakona\nNevladine organizacije, koje se bave nadgledanjem rada državnih institucija u pogledu principa dobre uprave, transparentnosti i korupcije, smatraju da je zaposlenje posredstvom SPU-a problematična rabota.\nStudija iz 2019, koju je sprovela nevladina organizacija Demokratija plus, navodi da se specijalni ugovori o uslugama, koje izdaju kosovske institucije, uglavnom koriste za dugoročno zapošljavanje. Ovo je protivno Zakonu o civilnoj službi. Prema slovu ovoga zakona, za redovna radna mesta neophodno je objaviti konkurse, što nije uvek slučaj onda kada se ljudi zapošljavaju preko SPU-a.\nZakon se krši onog trenutka kada se privremeno radno mesto pretvori u ugovor o stalnom radnom odnosu. Time se zanemaruje zakonska obaveza koja predviđa objavljivanje javnih konkursa.\nVisar Rušiti (Rushiti), autor studije, kaže da institucije zloupotrebljavaju specijalne ugovore za usluge zarad interesa političkih stranaka i da bi obezbedili glasove.\n“Za ove ugovore [SPU] se ne objavljuju javni konkursi. Upravnici institucija su regrutovali partijske vojnike, čak i kada ta lica nisu imala neophodne kvalifikacije za ove pozicije”, tvrdi “Ustanove su obično koristile ove ugovore da bi zaposlile lica na šest meseci, a zatim bi ih integrisali u redovno osoblje nakon što nauče posao. Ima brojnih slučajeva u kojima su određene osobe ostale duže od šest meseci, čak i godinama. To je potpuno nezakonito.”\nRušiti kaže da bi institucije trebalo da naprave planove za angažman osoblja godinu dana unapred. Takvim bi se planiranjem eliminisala potreba da se mnogi drugi ljudi angažuju preko specijalnih ugovora o uslugama.\nVisar Rušiti kaže da bi efikasnijim planiranjem moglo da se izbegne angažovanje ljudi preko SPU-a. Fotografija: Naser Fejza / K2.0.\n“To prvo mora da odobre Ministarstvo javne administracije i Ministarstvo finansija”, kaže. “Onda se ljudi mogu konvencionalno regrutovati na pozicije koje su institucijama neophodne.”\nAgron Demi iz nevladine organizacije za dobru upravu, Institut GAP, kaže da institucije koriste argument malog budžeta i ograničenog broja članova osoblja kao opravdanje za zapošljavanje lica posredstvom SPU-a. Prema njihovim rečima, ovi faktori sprečavaju regrutovanje radnika preko redovnih ugovora. Oni zato zapošljavaju radnike koji se ne plaćaju iz budžeta za plate, već preko drugih budžetskih linija, kao što su roba i usluge, čime se omogućava ad-hok zaposlenje.\n“Državne institucije moraju da budu transparentnije onda kada zapošljavaju preko specijalnih ugovora o uslugama”, kaže Demi. “Moraju da objavljuju podatke o ciljevima, trajanju, platama i drugim kriterijumima za zaposlenje na tim radnim mestima. Takođe, kršenje principa jednakih šansi pri zapošljavanju u javnoj službi predstavlja ozbiljno kršenje ljudskih prava.”\nAgron Demi kaže da institucije koriste argument malih budžeta i ograničenog broja članova osoblja da bi opravdali SPU. Fotografija: Naser Fejza / K2.0.\nZakon o javnim službenicima je stupio na snagu u septembru 2019. On zamenjuje Zakon o civilnoj službi i centralizuje proces zapošljavanja u javnoj službi. Nešto kasnije je suspendovan do 28. februara 2020, a nakon što je Institucija ombudsmana ovo pitanje pokrenula kod Ustavnog suda, tvrdeći da bi 32 člana novog zakona mogla da podriju njenu nezavisnost.\nDok se primedbe ne reše, SPU se i dalje reguliše na osnovu starog zakona. Međutim, kada novi zakon o javnim službenicima stupi na snagu, on će propisati da se ovi ugovori regulišu u skladu sa Zakonom o javnim nabavkama.\nRušiti kaže da ovo predstavlja pozitivnu promenu, jer je Zakon o javnim nabavkama napisan tako da može izdejstvovati transparentniji proces.\n“Svaki ugovor koji iznosi više od 1.000 evra mora da bude dostupan javnosti. Pored toga, sledeći kriterijumi bi takođe morali da budu izneti pred javnost: kriterijumi i radni uslovi, radno mesto, plata, trajanje. Kako bi se ugovor obnovio, mora se objaviti javni konkurs, a da bi se povećala konkurencija u odnosu na do tada zaposlenu osobu.”\nInstitucije na centralnom i lokalnom nivou su pretrpane ljudima koji su zaposleni preko SPU-a.\nMeđutim, on kaže i da je neophodno da se sprovedu jasne procedure preko podzakonskih akata, a da bi se zaposlenje posredstvom SPU-a bolje regulisalo. Međutim, do dana današnjeg nema ni traga od administrativnog uputstva ili bilo kakvog sličnog instrumenta koji bi pojasnio ove procese.\nInstitucije na centralnom i lokalnom nivou pretrpane su licima koja su zaposlena preko SPU-a.\nPrema izveštaju Nacionalne kancelarije za reviziju (NKR), u 2018. je bilo 2.493 osoba zaposlenih preko SPU-a. Iako je broj zaposlenih zabrinjavajući, revizor je u godišnjem izveštaju naveo da je to pad u odnosu na 2017, kada je bilo 2.929 lica zaposlenih na taj način — brojka je opala za 436, odnosno 18%.\nK2.0 je dobilo odgovore od nekih ministarstava, koja su navela da je zapošljavanje ove vrste i dalje u toku.\nInstitucije koje su zaposlile najviše ljudi preko SPU-a u poslednje vreme uključuju: Ministarstvo kulture, omladine i sporta, Ministarstvo za dijasporu i strateška ulaganja (koje će se pod novom vladom stopiti sa Ministarstvom spoljnih poslova) i Ministarstvo za zaštitu životne sredine i prostorno planiranje (što je sada Ministarstvo za infrastrukturu i zaštitu životne sredine).\nMinistarstvo kulture, omladine i sporta od 2019. ima 116 radnika sa specijalnim ugovorima o uslugama, a prema podacima koji su Kosovu 2.0 dati na uvid. Fotografija: Naser Fejza / K2.0.\nSpisak koji je Ministarstvo kulture dalo Kosovu 2.0 obuhvata imena lica zaposlenih preko SPU-a u 2018-19. godini. Primetno je da je do avgusta 2019. ovo ministarstvo imalo 116 zaposlenih sa specijalnim ugovorima o uslugama. Dvanaestoro je bilo uposleno u Predsedničkoj palati “Dr Ibrahim Rugova”, a u svojstvu vodiča, čuvara i radnika na održavanju.\nStotinu i četvoro je bilo zaposleno na pozicijama u Ministarstvu kulture, u svojstvu službenika, čuvara i radnika na održavanju. Od ovih 104 radnika, 14 je uposleno bez javnih konkursa. Četvoro je pod ugovorom tipa SPU još od 2009.\nOve brojke, koje su ustupljene Kosovu 2.0, nisu mnogo niže ni kod Ministarstva za dijasporu. Devedeset i devetoro lica je zapošljeno preko SPU-a od 2018. do avgusta 2019. Ovo ministarstvo pravda ovakve ugovore periodima u kojima imaju više kulturnih aktivnosti.\n“Tu spadaju i lica angažovana na aktivnostima za vreme Dana dijaspore na Kosovu i aktivnostima u toku Dana albanske kulture u dijaspori, kao i na aktivnostima u kulturnim centrima u dijaspori, i tako dalje”, odgovorili su iz kancelarije za odnose sa javnošću u okviru Ministarstva za dijasporu.\nIz ove institucije poručuju da su ova lica zaposlena preko javnih konkursa. Isto ovo ministarstvo je 2017. zaposlilo 12 osoba na bazi specijalnih ugovora o uslugama, a prema podacima koji se mogu naći u izveštaju Nacionalne kancelarije za reviziju.\nTreće ministarstvo po broju angažovanih radnika na osnovu ugovora tipa SPU, a prema brojkama kojima raspolaže K2.0, jeste Ministarstvo za zaštitu životne sredine. Međutim, podaci koje je obezbedilo ovo ministarstvo u pogledu broja zaposlenih pod specijalnim ugovorom o uslugama znatno se razlikuju od informacija objavljenih u revizorskom izveštaju.\nIz kancelarije za odnose sa javnošću u okviru ministarstva kažu da je 2018. bilo samo 64 zaposlenih, od kojih je jedna osoba naposletku dobila redovni ugovor o radu. Međutim, u revizorskom izveštaju se navodi da je ovo ministarstvo zaposlilo 148 osoba preko specijalnih ugovora o uslugama, od kojih je 67 radilo na terenu, a nakon što su zapošljeni van svih procedura za regrutovanje. Revizor je došao do informacija da je 13 osoba, koje su 2018. bile zaposlene pod specijalnim ugovorima, u stvari obavljalo redovne dužnosti i obaveze u svojstvu članova obezbeđenja, administrativnog osoblja i čuvara životne sredine.\nZapošljavanje posredstvom specijalnih ugovora o uslugama odvijalo se i u 2019. Iz kancelarije za odnose sa javnošću u okviru Ministarstva za zaštitu životne sredine izjavili su za K2.0 da su u prvih šest meseci 2019. godine 62 osobe dobile posao preko specijalnih ugovora o uslugama. Ministarstvo nije predočilo informaciju o tome koliko je njih zapošljeno preko javnih konkursa. U 2017. godini 14 osoba je angažovano preko SPU-a, bez javnih konkursa.\nPrema istraživanju Kosova 2.0, od svih ministarstava koja su obezbedila uvid u podatke, Ministarstvo javne administracije (koje je odnedavno stopljeno sa Ministarstvom unutrašnjih poslova), Ministarstvo za regionalni razvoj i Ministarstvo za inovacije i preduzetništvo (čija su ovlašćenja odskora preneta na druga ministarstva) i Ministarstvo pravde zaposlili su najniži broj osoba preko SPU-a. Neka ministarstva nisu pružila uvid u ove podatke.\nOd aprila do septembra 2019. godine 26 osoba je angažovano preko SPU-a u Ministarstvu javne administracije, dok su 2018. u ovoj instituciji na identičan način angažovana 22 lica. Iako su iz kancelarije za odnose sa javnošću u ovom ministarstvu izjavili za K2.0 da su ovi ugovori sačinjeni u zakonskim rokovima i da su u skladu sa Zakonom o civilnoj službi, izveštaj NKR-a protivureči tome.\nU NKR-ovom izveštaju se navodi da je u 2018. Ministarstvo javne administracije zaposlilo 28 lica preko SPU-a, dok je 14 njih radilo duže od šest meseci; dobili su ugovor o stalnom radnom odnosu, što bi trebalo da su pozicije koje su namenjene samo regularnim članovima osoblja.\nKabinet premijera takođe ima zaposlene pod specijalnim ugovorima o uslugama. Ipak, za razliku od većine drugih institucija, Kabinet premijera ima ljude koji su zaposleni za potrebe posebnih programa. Troje stručnjaka je zaposleno da bi razvili projekat za Millennium Challenge Corporation, što je američka savezna agencija koja posluje u 35 država. Njen fokus je usmeren na borbu protiv siromaštva svuda u svetu i to uz pomoć partnerstava sa pojedinačnim državama.\nZaposlene sa specijalnim ugovorima o uslugama mnogi smatraju povlašćenima na kosovskom tržištu rada, gde se procenjuje da je stopa nezaposlenosti oko 30%.\nU maju 2019, na osnovu odluke Vlade Kosova, opredeljena su sredstva za sprovođenje Kompaktnog projekta za saveznu agenciju Millennium Challenge Corporation, kao i za oblast koja se odnosi na davanje vladinog godišnjeg doprinosa.\nDonjeta Gaši (Gashi), bivša portparolka Vlade Kosova, rekla je da su dva stručnjaka angažovana na osnovu zahteva bivšeg zamenika premijera Fatmira Ljimaja (Limaj).\nGaši je, takođe, izjavila da je 11 osoba zaposleno u Kancelariji Oslobodilačke vojske Kosova za kategorije lica proizašlih iz rata. Dodala je da su oni zaposleni preko SPU-a, ali nije rekla ništa o tome da li su javni konkursi objavljeni pre njihovog postavljenja na te pozicije.\nKabinet premijera je angažovao i šestoro stručnjaka za dijalog sa Srbijom. Vladina portparolka nije kazala ništa o tome da li su javni konkursi objavljeni pre nego što su oni dobili radno mesto. Bili su uposleni na osnovu ugovora kraćih od šest meseci.\nI državne institucije su koristile mogućnost SPU-a.\nIz NKR-a kažu da je Telekom Kosova (PTK) zaposlio 178 lica za obavljanje raznih poslova u 2018, iako nije jasno koliko je od ovih radnika dobilo posao preko SPU-a. Izvršni direktor Telekoma Kosova Bedri Istrefi prvobitno je zatražio da mu pošaljemo pitanja u pisanoj formi. Ipak, naposletku nije odgovorio na njih.\nIako Zakon o radu predviđa da poslodavci iz javnog sektora, uključujući državna preduzeća, objavljuju javne konkurse onda kada zapošljavaju nova lica, prema izveštaju NKR, PTK nije to učinio.\nKosovska agencija za privatizaciju je, takođe, zapošljavala lica preko SPU-a. Prema Godišnjem finansijskom izveštaju Ministarstva finansija za 2018, Agencija za privatizaciju je u istoj godini preko SPU-a zaposlila 29 lica. Uprkos pokušajima Kosova 2.0 da dobije informacije od službenika Agencije za privatizaciju, oni su odbili da razgovaraju sa nama. Izveštaji NKR-a nisu obuhvatili podatke o broju zaposlenih na bazi SPU-a u ovoj agenciji.\nNalazi izveštaja Nacionalne kancelarije za reviziju pokazuju da kosovske institucije u većini slučajeva nisu objavljivale javne konkurse za zapošljavanje ljudi na bazi specijalnih ugovora o uslugama, što predstavlja diskriminatorsko ponašanje prema drugima.\nRevizor je jasan po pitanju toga da zapošljavanje lica za obavljanje određenih dužnosti na redovnim radnim mestima, bez ikakvog poštovanja osnovnih principa fer, transparentnog i takmičarskog procesa, predstavlja kršenje aktuelnih zakonskih propisa. Tako se, takođe, povećava rizik od toga da se nedovoljno kvalifikovane osobe zaposle na određenim pozicijama.\nMeđutim, ugovori tipa SPU pružaju mogućnost građanima koji su inače bili nezaposleni; u većini slučajeva, ovi ugovori zanemaruju druga radna prava zaposlenih. Zaposlenje preko SPU-a u vladinim institucijama, lokalnim organima vlasti i javnim preduzećima često je u suprotnosti sa Zakonom o zaštiti od diskriminacije, jer nema jednakog tretmana. Tri glavna stuba ovog zakona uglavnom sprečavaju diskriminaciju pri zaposlenju ili unapređenju u javnom i privatnom sektoru.\nNalazi izveštaja Nacionalne kancelarije za reviziju pokazuju da kosovske institucije u većini slučajeva nisu objavljivale javne konkurse za zapošljavanje lica na bazi specijalnih ugovora o uslugama, što predstavlja diskriminatorsko ponašanje prema ostalima. Štaviše, osobe zaposlene preko SPU-a lišene su osnovnih prava, kao što je pravo na godišnji odmor i roditeljsko odsustvo.\nTo je bio slučaj sa dvadesetsedmogodišnjom Dafinom Zeka iz Prištine. Dafina je studirala ekonomiju na Univerzitetu u Prištini. Do septembra 2019. radila je u Ministarstvu trgovine i industrije (koje je kasnije utopljeno u druga ministarstva).\nPrvobitno je, u periodu od godinu dana, bila angažovana kao stažistkinja. Zatim je 14. jula 2017. u ministarstvu potpisala prvi specijalni ugovor o uslugama. Vodila se kao “službenica za reviziju i odobravanje slučajeva” u Agenciji za registraciju biznisa, gde je iz državnog budžeta dobijala bruto platu od 400 evra.\nNjen ugovor je redovno obnavljan, što znači da je prekršen Zakon o civilnoj službi (koji će uskoro biti zamenjen), jer ograničava zapošljavanje na period kraći od šest meseci.\nNakon rada koji je obavljala duže od dve godine, njen ugovor nije obnovljen. Karijerni civilni službenici imaju ugovore o stalnom radnom odnosu i oni se mogu poništiti samo u slučaju ozbiljnih prekršaja. Međutim, ona nije imala status civilne službenice zato što je posedovala specijalni ugovor o uslugama.\nOna tvrdi da je to urađeno kako bi se omogućilo upošljavanje ljudi iz partije.\n“Nedelju dana nakon što su me otpustili, [ministarstvo] je otvorilo javni konkurs za moju bivšu poziciju. Oni su poziv za popunjavanje tog radnog mesta objavili upravo u predizbornom periodu”, rekla je ona.\nZeka kaže da je dobila otkaz na poslu onda kada je bila trudna.\n“Otpustili su me bez bilo kakvog upozorenja”, kaže ona. “Samo su mi zatražili da predam svoj ključ za kancelariju. Bila sam prilično iznenađena.”\nDafina Zeka kaže da će nastaviti da se bori protiv onoga što smatra nefer poništavanjem njenog ugovora tipa SPU. Fotografiju ustupila Dafina Zeka.\nIz Ministarstva trgovine i industrije poručuju da njeno otpuštanje nema nikakve veze sa trudnoćom.\n“Ugovor gospođe Zeka je istekao 3.9.2019. i to nema nikakve veze sa trudnoćom gospođe Zeka. Institucija nema zakonsku obavezu prema službenicima koji imaju ovu vrstu ugovora, jer ovaj ugovor ne garantuje zaposlenje karijernog civilnog službenika”, naveli su u odgovoru iz kancelarije za odnose sa javnošću u okviru ministarstva.\nNedelju dana nakon isteka ugovora Dafine Zeka, ministarstvo je objavilo javni konkurs za poziciju “službenik za vođenje baze podataka”. Zeka se prijavila na ovaj konkurs, koji je bio sličan prethodnom, ali je on poništen mesec dana nakon što joj je poslata pozivnica za pisani test.\n“Prema obaveštenju sa Mejl-infa [Ministarstva javne administracije – MJA], konkurs je suspendovan, kao što su suspendovane i sve procedure za regrutovanje, do odobrenja propisa za primenu Zakona br. 06/L-144 za civilne službenike (ZCS) od strane Vlade Kosova”, navode u ministarstvu.\nZeka je podnela žalbu instituciji u kojoj je bila zaposlena. Ipak, Komisija za rešavanje sporova i žalbi u okviru bivšeg Ministarstva trgovine i industrije odbacila je njenu žalbu.\nZakon o radu predviđa da poslodavac, bilo da se nalazi u privatnom ili javnom sektoru, nema pravo da otpusti trudnice.\nZeka smatra da Zakon o radu i Zakon o civilnoj službi moraju da štite lica zaposlena preko SPU-a. Zeka kaže da se neće smiriti u svojoj potrazi za pravdom. Ipak, ovaj poduhvat joj je otežan, jer i dalje nije jasno ko je odgovoran za obradu njene žalbe.\nU Nezavisnom nadzornom odboru za državnu službu Kosova (NNODSK) i Inspektoratu rada kažu da nije u njihovoj nadležnosti da obrađuju žalbe zaposlenih preko SPU-ova.\nPredstavnik NNODSK-a Behram Geci je rekao da se ovaj odbor ne bavi kršenjem prava zaposlenih koji su posao dobili preko specijalnih ugovora o uslugama. Sve što odbor u tom smislu radi jeste da prikuplja podatke o zaposlenju preko SPU-a za potrebe statističkih podataka i monitoring.\nŠtaviše, od decembra 2018. NNODSK nije bio operativan, jer je istekao mandat članova odbora. Šestoro kandidata je predloženo Skupštini u aprilu 2019, a nakon što su izabrani preko javnoga konkursa kojim je upravljala komisija za procenu sastavljena od poslanika Skupštine Kosova. Iako su procedure završene, Skupština i dalje nije glasala na plenarnoj sednici za usvajanje sastava odbora. Sada će novi skupštinski saziv morati da oformi odbor NNODSK-a.\n“[U 2019.] bilo je nemoguće nadgledati i nadzirati”, kaže Geci. “Nemamo podatke iz institucija, jer se i dalje nalazimo u praznom hodu.”\nOn tvrdi da je Zakon o obligacionim odnosima taj koji rešava probleme sa SPU-ovima, a ne Zakon o radu.\nUkoliko je to tačno, onda bi se ispostavilo da su svi oni koji su zaposleni na osnovu Zakona o obligacionim obavezama u stvari lišeni prava koja proističu iz Zakona o radu, kao što je godišnji odmor i roditeljsko odsustvo.\nTeško je, ako ne i nemoguće, da se oni koji su zaposleni preko SPU-a žale na tretman kome su podvrgnuti. Fotografija: Naser Fejza / K2.0.\nLica angažovana preko SPU-a nisu tema ni za Inspektorat rada. Valjor Ljeci (Valor Leci), vršilac dužnosti glavnog inspektora, kaže da inspektorat samo obrađuje žalbe koje podnesu lica zaposlena preko SPU-a, a u slučajevima koji su povezani sa zdravstvenim prilikama na radnome mestu.\nU inspektoratu kažu da najviše žalbi dobijaju iz javnog sektora.\n“Ono što je zanimljivo i paradoksalno jesto to da 70 do 80% žalbi dolazi od zaposlenih u javnom sektoru”, kaže Ljeci. “Žalbe se, uglavnom, odnose na radno vreme, ugovore o radu, i tako dalje. Premda u Republici Kosovo postoji preovlađujuće uverenje da se prava najčešće krše u privatnom sektoru.”\nPortparolka Osnovnog suda u Prištini, Mirlinda Gaši (Gashi), kaže da sud nije primio nikakve krivične prijave u odnosu na ugovore tipa SPU.\nIstovremeno, Institucija ombudsmana na Kosovu ne pravi razliku između zaposlenih koji podnose žalbe, bilo da su iz javnog, privatnog sektora ili da je reč o licima sa specijalnim ugovorima o uslugama.\nZaposleni preko SPU-a stalno su u opasnosti od toga da će im biti prekršena prava, kažu iz kancelarije zaštitnika građana. Fotografija: Naser Fejza / K2.0.\nIz kancelarije za odnose sa javnošću u okviru Institucije ombudsmana govorili su samo uopšteno o broju žalbi koje su radnici podneli, iako je K2.0 postavilo konkretna pitanja. Oni su saopštili da retko kada dobijaju žalbe od radnika, jer se radnici boje da će izgubiti posao. Kada prime žalbe, to su obično primedbe kandidata koji tvrde da su bili žrtve nefer tretmana na javnim konkursima.\n“Prošle godine je podneto 76 žalbi zbog kršenja radnih prava. Četrdeset i pet je otvoreno za istragu. S druge strane, od 1. januara do 28. juna [2019. godine] podneto je 27 žalbi. Šesnaest je otvoreno za istragu”, kažu iz Institucije ombudsmana.\n"Danas bih napustio ovo radno mesto kada bih našao posao u civilnom sektoru ili nekoj drugoj profesiji"\nkaže Jeton, koji ima posao u vladi preko ugovora tipa SPU.\nPrema rečima predstavnika ove institucije, visok stepen nezaposlenosti stvorio je situaciju u kojoj se diskriminacija retko kada prijavljuje, jer se zaposleni plaše odmazde svojih poslodavaca.\nNa osnovu žalbi koje su radnici podneli zbog kršenja ljudskih prava, Institucija ombudsmana zaključuje da nije bilo jasnog napretka i poboljšanja situacije. U ovoj instituciji kažu da se radna prava stalno krše.\nIstovremeno, čini se da pukotine u nadzoru, odlučivanju o žalbama i zakonima koji se odnose na SPU-ove ne pružaju zaštitu radnicima koji su zaposleni po takvim ugovorima.\n“Danas bih napustio ovo radno mesto kada bih našao posao u civilnom sektoru ili nekoj drugoj profesiji”, kaže Jeton. “Ipak, trenutno je situacija takva da nemam gde drugo da odem.”\nSpominje samo jednu opciju.\n“Čekam radnu vizu”, rekao je. “Čim mi je odobre, napustiću Kosovo, jer već 10 godina apliciram za radno mesto. Nisam uspeo da nađem posao. Ne možete da izdržavate porodicu sa ovim privremenim poslovima.”K\nNaslovna fotografija: Naser Fejza / K2.0.\nO autoru/ki Merita Beriša (Berisha) – Prebeza je završile master studije novinarstva na Univerzitetu u Prištini. Radila je šest godina u medijima kao novinarka i tri godine kao istraživačica i službenica za medije u NVO Kosovska inicijativa za stabilnost (IKS). Merita je dobitnica stipendije programa K2.0 pod nazivom Izveštavanje o ljudskim pravima (krug 2019).


Povelja o saradnji srpskih opština sa KiM i opština iz RS | 058.ba\nINFO – Načelnici više od trideset opština iz Republike Srpske i predsjednici srpskih opština na Kosovu i Metohiji potpisali su u opštini Zubin Potok, Povelju o povezivanju i međusobnoj saradnji koja će se, prije svega, ogledati u kulturi, prosvjeti, zdravstvu, ekonomiji i sportu.\nPotpisivanje Povelje organizovala je Kancelarija za Kosovo i Metohiju Vlade Srbije u saradnji sa Vladom Republike Srpske. Povelju su potpisali načelnici opština Stare Hercegovine: Foče, Čajniča, Višegrada, Rudog, kao i načelnici opština Rogatica, Sokolac, Gacko, Bileća, Nevesinje, Ljubinje i još petnaestak opština iz Republike Srpske.\nU okviru trodnevnog boravka na Kosovu i Metohiji delegacije su posjetile Kosovsku Mitrovicu, manastir Gračanicu, Prizren, Prizrensku bogosloviju, crkvu Bogorodice Ljeviške, Veliku Hoču, manastir Sveti Arhangeli, Visoke Dečane i Pećku Patrijaršiju.


Chip Tuning Citroen C4 (II) 1.6 HDi 115 114ks\nRaceChip Citroen C4 (II) 1.6 HDi 115 114ks\nChip Tuning Citroen C4 (II) 1.6 HDi 115 114ks dizel sa originalnim delovima za prvu ugradnju, obučenim i iskusnim majstorima u pouzdanom i kvalitetnom Ovlašćenom Servisu garantuju kvalitet i maksimalnu bezbednost i zadovoljstvo u vožnji. Ovlašćeni Servis je prava lokacija za Vas, ako želite kvalitetan i pouzdan servis, Chip Tuning za Citroen C4 (II) 1.6 HDi 115 godina proizvodnje 2009- sa 114ks i pogonom na dizel.\nChip Tuning Citroen C4 (II) 1.6 HDi 115 114ks Cena\nChip Tuning Citroen C4 (II) 1.6 HDi 115 114ks dizel sa originalnim delovima po povoljnoj ceni za prvu ugradnju, obučenim i iskusnim majstorima u pouzdanom i kvalitetnom Ovlašćenom Servisu garantuju kvalitet i maksimalnu bezbednost i zadovoljstvo u vožnji. Ovlašćeni Servis je prava lokacija za Vas, ako želite kvalitetan i pouzdan servis, Chip Tuning po povoljnoj ceni za Citroen C4 (II) 1.6 HDi 115 godina proizvodnje 2009- sa 114ks i pogonom na dizel.\nChip Tuning Citroen C4 (II) 1.6 HDi 115 114ks Delovi


Srpski ambasador u Rusiji i vojno-politički komentator, Miroslav Lazanski ocenio je da su inovacije srpske vojne industrije fascinirajuće. On je ovo rekao posle posete međunarodnom sajmu naoružanja i vojne opreme “Partner 2019”.\nLazanski se takođe osvrnuo na razvoj srpske vojne industrije i rekao je da je veoma zadovoljan njenim napretkom.\nLazanski je istakao i svoje najveće impresije sa ovog sajma i otkrio koje mu se oružje najviše dopalo. Naveo nekoliko dostignuća domaće vojne industrije.\n– Video sam novog “aleksandra”, samohodnu haubicu 155, dobar je sistem “morava”, raketa “košava”, razne varijante “lazara”, “despot” iz Republike Srpske, “miloš” koji sada kreće u serijsku proizvodnju i mnogi drugi – izjavio je Lazanski.\nIzvor: Espreso.rs/SrbijaDanas / Foto: Printscreen\n← VIC DANA: Časne sestre\nPOČELO JE Britanski avioni krenuli na ruske suhoje! Napeto na nebu iznad Estonije! (FOTO) →\nSRPSKA VOJSKA MOŽE DA SE VRATI NA KOSOVO! KFOR-u se to NE SVIĐA, ali…\nMart 27, 2019 admin Komentari isključeni za SRPSKA VOJSKA MOŽE DA SE VRATI NA KOSOVO! KFOR-u se to NE SVIĐA, ali…\nMart 3, 2019 admin Komentari isključeni za Dramatično upozorenje iz Berlina: Evropskoj uniji preti potpuna paraliza (video)\nVUČIĆ OPLEO PO ZAPADU: Neću više da slušam bajke Amerikanaca! EVO KO STOJI IZA KOSOVA\nJuni 6, 2019 admin Komentari isključeni za VUČIĆ OPLEO PO ZAPADU: Neću više da slušam bajke Amerikanaca! EVO KO STOJI IZA KOSOVA


Preminuo Dragoslav Šekularac | Mondo Sport\nHOROR povreda:Kraj sezone za Nurkića, slomio nogu VIDEO\n05.01.2019. | 10:46 > 10:55\nU Beogradu je preminuo Dragoslav Šekularac, druga Zvezdina zvezda i jedan od najboljih fudbalera s ovih prostora.\nPopularni "Šeki" rođen je u Štipu (Makedonija) 8. novembra 1937. Bio je druga Zvezdina zvezda posle Rajka Mitića. Šekularac je verovatno jedan od najboljih driblera u istoriji jugoslovenskog fudbala. Igrao u veznom redu.\nOdlazak druge Zvezdine zvezde: Preminuo je Dragoslav Šekularac.\nA post shared by MONDO Sport (@mondorssport) on Jan 5, 2019 at 1:56am PST\nBio je strelac za trijumf 3:2 u polufinalu Kupa 1958. godine protiv Partizana u 73. minutu utakmice.\nIgračku karijeru je završio na malom fudbalu u američkom Dalasu.\n"Čistio sam Šekiju kopačke, svako jutro"\n26.03.2019. | 11:02 14 20\n26.03.2019. | 10:25 > 10:35 9 0\nRodić spreman za ovogodišnji debi: Jedva čekam!\n25.03.2019. | 16:55 > 16:56 video 2 0\nLevi bek Crvene zvezde biće spreman za duel sa Mačvom u subotu.\n24.03.2019. | 16:28 > 16:30 video photo 4 0\n15.03.2019. | 14:21 > 14:28 video 2 0\nBenov prvenac u Kupu Srbije: Prekršaj na odličnom mestu\n14.03.2019. | 16:53 > 16:55 video 1 0\nNajbolji strelac Crvene zvezde ove sezone lepim udarcem iz "slobodnjaka" postigao svoj prvi pogodak ikada u Kupu...\nVIDEO: "Muški, na vreme, zaslužili sreću"\nVIDEO: "Ronaldo, oporavi se, ali posle Ajaksa"


Pokušaji komunikacije tokom trudnoće mogu pozitivno da utiču na plod.\nRezultati istraživanja pokazali su da deca koja imaju manje od četiri dana mogu da razlikuju glas svoje majke od glasova nepoznatih osoba. To se objašnjava time da se deca upoznaju s glasom svoje majke dok su još u stomaku.\nBebin osećaj dodira, sluha ili pokreta dovoljno su razvijeni već u maminom stomaku što omogućuje komunikaciju i stimulaciju bebe pre rođenja.\nDugo se nije znalo da beba ima razvijen sluh već u majčinom stomaku. Istraživanja su pokazala da već u 19. nedelji beba čuje zvukove, a krajem 6. meseca, kada završava razvoj uha, čuje sve što se oko nje događa. Tada već poznaje zvuk majčinog srca, osluškuje zvukove probave ili kretanja krvi. Ipak, počinje da raspoznaje i spoljne zvukove.\nZa dete je korisno sve što se čuje. Zvuci majčinog tela, kucanje srca, rad želudca, spoljni zvuci kao što su glasovi ili muzika, zatim vibracije, njihanje dok se mama kreće, fizički nadražaj dodirom stomaka.\nMame koje komuniciraju sa svojom bebom pre rođenja, mogu da očekuju da im deca budu fiziološki zrelija i naprednija, da se lakše prilagođavaju životu izvan stomaka i da manje obolijevaju.


Book of Ra Deluxe слот од Novomatic\nИграј демо Book of Ra Deluxe\nBook of Ra Deluxe RTP, maksimalan dobitak, promenljivost\nBook of Ra Deluxe će imati maksimalnu isplatu od 50 000 €. Ovo znači da jedno okretanje kolutova može proizvesti 500.000 novčića. Maksimalni dobitak se izračunava na osnovu osnovne opklade, tako da, da biste postigli najveću moguću isplatu, treba da uložite maksimalni osnovni iznos koji igra dozvoljava.\nBook of Ra Deluxe je dorađena verzija originalne igre i kao takva vam donosi 95,50% stope povrata igraču (RTP). Ovo je pristojan procenat koji možete koristiti da prilagodite pravi budžet kada igrate ovaj naslov. Igra će vam vratiti otprilike 95 jedinica za svakih 100 jedinica koje osvojite, ali uz malo sreće, mogli biste da pobedite ove kvote u kratkom razdoblju.\nBook of Ra Deluxe prati poznatu formulu, kada je u pitanju volatilnost. To znači da će igrači morati da se nose sa veoma velikom varijansom koja garantuje mnogo veće isplate kada se formira dobitna linija. Nedostatak je što će zbog velike varijanse biti manje slučajeva u kojima će kolutovi doneti dobitak.\nBook of Ra Deluxe - Specifikacije slotova i statistika tabela\nPažnja! Igrajte Book of Ra Deluxe odgovorno\nKockanje je popularna zabava, ali je od vitalnog značaja da to radite odgovorno i da ostanete pod kontrolom. Ako osećate da se vaš hobi pretvara u zavisnost, ne ustručavajte se da tražite pomoć. Takođe, kada igrate Book of Ra Deluxe slot sa pravim novcem, obavezno definišite vremenski okvir kojeg ćete se pridržavati i ograničite novac koji trošite.


FOTO|"Zaključavanje ljubavi" na Eiffelovom mostu u Sarajevu | N1 BA\nFOTO|"Zaključavanje ljubavi" na Eiffelovom mostu u Sarajevu\n14.02.2018. |12:15 |\nEiffelov most Sarajevo\nTrebalo je pojedincima prevesti šta te riječi znače.\nSamo fale nacionlni simboli i vjerski.


Odabir Plazme/LCD-a... - Page 215 - Hardware Base\nEldorado\tKomsija\tPosts: 1234\tJoined: 04 Apr 2009, 18:37\tRe: Odabir Plazme/LCD-a...\nPostby Eldorado » 19 Jun 2017, 13:49 Jel moguce da samo zvucnike bez muzicke linije prikljucim na TV.Npr sad spojim muzicku liniju na tv pa mi izlazi zvuk samo na zvucnike.Jel mogu nekako spojiti zvucnike "obicni zicani ulaz" na TV a da muzicku liniju izbacim. Edit:Mozda sam malo fulao sa temom al ova je poprilicno aktivna TV ima milion iza ulaza ali naravno da e posjeduje stari obici zicani ulaz za zvucnike.Sent from my SM-N910F using Tapatalk\nPostby NAILS » 19 Jun 2017, 14:01 Treba ti pojacalo. U tvom slucaju, muzicka linija je pojacalo tako da dodjes na isto.\nPostby JVC » 20 Jun 2017, 18:26 Moze, i PC aktivne zvucnike, i rijesio se linije.\nPostby Eldorado » 20 Jun 2017, 21:03 Hvala vam na odgovru za sada linija ostaje dok ne skontam nesto. Mozda o kupovini dobrog kucnog kina pa da imam player da mi sve formate preko stika ucitava. Sent from my SM-N910F using Tapatalk


Dodik - Sputnjik Srbija\nDodik: U Republici Srpskoj pokušavaju da sprovedu izborni inženjering\nPredsednik SNSD-a Milorad Dodik izjavio je da je odluka Centralne izborne komisije BiH da Ujedinjenoj Srpskoj zabrani učešće na lokalnim izborima "skandalozan pokušaj da se u RS sprovede izborni inženjering.\nSrpski član Predsedništva BiH Milorad Dodik izjavio je da je američkog predsednika Donalda Trampa informisao u pismu o aktuelnoj situaciji u BiH, jer smatra značajnim da on i njegovi saradnici budu obavešteni o tome na koji način se u BiH odvija situacija.\nDodik: Vojska ne može na granicu\nSrpski član Predsedništva BiH Milorad Dodik izjavio je da Oružane snage te zemlje neće biti poslate na granicu prema Srbiji i Crnoj Gori i da to nije mera za suzbijanje migrantske krize, javlja RTRS.\nPalmer udario na Dodika: Neće mu biti dopušteno da opstane\nMetju Palmer, zamenik pomoćnika državnog sekretara SAD izjavio je svako ko se protivi Dejtonskom sporazumu može da očekuje posledice, prenosi Avaz.ba.\nDodik nije dao saglasnost za dolazak Mila Đukanovića u BiH\nSrpski član Predsedništva BiH Milorad Dodik izjavio je danas da nije dao saglasnost za dolazak predsednika Crne Gore Mila Đukanovića u posetu Bosni i Hercegovini.


Milivoje Mihajlović o Haradinajevfoj ostavci i odlasku u Hag | N1 Srbija\nMihajlović: Haradinaj počeo predizbornu kampanju podnošenjem ostavke\n23.07.2019. |18.25 |\nPredsednik Aleksandar Vučić rekao je da je ostavka premijera Kosova Hašima Tačija trik, dok ministar Ivica Dačić smatra da je Haradinaj podneo ostavku da bi pobedio na izborima. Novinar Milivoje Mihajlović slaže se sa ovim ocenama i dodaje da je za Haradinaja kampanja počela ostavkom.\n"On je sada na svim naslovnim srtranama, ne samo u Srbiji, već i u regionu i u Evropi. On je prvi bedem u predizbornoj kampanji preskočio", rekao je Mihajlović gostujući u Danu uživo i dodao da će predsednika Kosova Hašima Tačija optuživati da želi da proda deo Kosova i da je izdao političke interese.\nMihajlović veruje da će Haradinaj ovog puta odgovarati za zločine počinjene na Kosovu. Podseća da je Haradinaj bio komandant OVK za Metohiju, deo Kosova koji je potpuno etnički očišćen od Srba.\nGost Dana uživo objašnjava da se na Kosovu pravda da je ova postavka haškog suda namenjena da se sudi za zločine počinjene nad Albancima.\n"Nepravda je jer su sve albanske žrtve podvedene kao da su žrtve Srbije. OVK je poslednjih meseci rata pobio nekoliko stotina aktivista Demokratskog saveza Kosova", rekao je Mihajlović uz opasku da će politika možda ponovo biti splav kojim će Haradinaj izaći na obalu.\nOn smatra da postoje i dokazi i svedoci koji bi mogli da svedoče protiv premijera Kosova u ostavci, iako su mnogi, kako kaže, uklonjeni i zastrašeni.\nMihajlović je mišljenja da je poziv Haradinaju da se pojavi pred tužiocem Specijalnog suda za zločine OVK, "igra koja bi mogla da uspostavi koridor da ratna vlada ode u Hag".\nObjašnjava da ratnu vladu čine ljudi koji su iz uniformi uskočili u Armani odela i opljačkali svoj narod.\n"Mislim da ne bi bilo mnogo potresa među stanovništvom na Kosovu. Pre nekoliko nedelja sam bio tamo i razgovaro. Kada sam pitao Albance da li će izaći na ulice ako Tači i Haradinaj budu dobili poziv za Hag, oni su rekli da hoće. Izaćiće na ulice i slaviće. To Albanci govore jer im je dosta da žive u bedi i siromaštvu, da budu pripremani za rat, da se podgreva vatra sukoba niskog intenziteta dok politička elita pljačka", rekao je Mihajlović.\n"Pravi nastavak pregovora tek u septembru 2020."\nUpitan kako će odlazak Haradinaja u Hag i raspisivanje vanrednih parlamentarnih izbora na Kosovu uticati na nastavak dijaloga između Beograda i Prištine, Mihajlović kaže da se "ozbiljno sedanje za sto očekuje tek u septembru sledeće godine".\n"Do kraja godine nema ništa od dijaloga. Takse ostaje jer ta vlada je u tehničkom mandatu, neće moći da ukine takse. Ako Tači proba, to će biti loš potez za njega. U izbornoj kampanji niko neće smeti ni da spomene kompromis sa Srbijom ili ukidanje taksi. Onda dolaze novogodišnji praznici, počinje pa kratka pauza i onda počinje kampanja u Srbiji. Imaćemo do juna meseca potpunu prazninu. Verovatno ćemo imati susrete dva predsednika sa Merkel i Makronom. Onda počinje letnja pauza sledeće godine. Ozbiljno sedanje za sto možemo da očekujemo tek u septembru sledeće godine", objašnjava Mihajlović.\nGovoreći o političkim akterima na Kosovu i ko bi mogao da sastavi novu vladu, Mihajlović ocenjuje da su ovog puta ključne reči takse i podela Kosova. On kaže da je Tači podržao takse da bi mogao da ih ukine i to bi mu, kako kaže, bila karta za pregovore. S druge strane Haradinaju, koji je uveo takse, one su toliko podigle popularnost da je nakraju počeo da se suprotstavlja Tačiju i zapadu.\n"Nikada ne znate da li je to dobro režirana predstava, ili loša predstava koja da može da se sruši pozorište", kaže Mihajlović.\nKada je u pitanju Srpska lista, gost Dana uživo kaže da je ona odigrala svoju ulogu jezička na tasu koji je odlučivao ko će formirati vladu i da li će ona pasti.\n"Srpska lista je bila poluga Beograda u kosovskoj vlasti, bila jezičak na vagi koji je mogao da napravi ili sruši vladu. Videćemo da li će to biti Srpska lista ili će nastupati u više kolona. Dobro je ako predstavnici Srba budu bili taj jezičak na vagi i ako budu imali dobar ucenjivački kvalitet", zaključuje Mihajlović.\nMilivoje Mihajlović Ramuš Haradinaj\nJovanović: Strani posmatrači - priznanje da ste nesposobni da uredite dvorište 25.07.2019.\nDobro je Miki, nego zasto nisi potpisan kao pomocnik direktora RTS.?\n8 godina zivimo u nazadnoj kampanji...\nVucic je neprekidno u kampanji i ne podnosi ostavku, u tome je razlika!


POČETNA KULTURA Najavljen program 3. Viminacijum festa\nDanas je u Centru za kulturu održana konferencija za medije povodom održavanja 3. Viminacijum festa.\nViminacijum fest održava se od 23. do 29. avgusta u Arheološkom parku Viminacijum.\nNa programu će biti šest predstava koje počinju svake večeri od 20 časova, osim nedelje kada je planirano svečano zatvaranje festivala uz nastup Gvardije i Oreksetra Centra za kulturu. Pored predstava, biće i pratećeg programa u vidu izložbi, foruma, ali i nastupa benda Baba Kai.\nKompletan program pogledajte ispod:\nKriterijum pri izboru predstava zasnovan je na sadržaju koji se bavi mitom, mitskim događajima kao i mitskim ili istorijskim ličnostima nastalim u doba antičke i starorimske književnosti, pa i kasnijih epoha.\nSvrha i cilj ove kulturne manifestacije „Viminacijum – mitovi stari i novi“ jeste promovisanje pozorišnih vrednosti, uzdizanje glume kao glumačke profesije i kao kolektivnog umetničkog čina, isticanje značaja grada Požarevca i ustanove kulture Požarevca u kulturno-umetničkom životu kao i promovisanje Viminacijuma kao značajnog kulturno-istorijskog lokaliteta.\nOrganizatori ovog festivala su Arheološki park „Viminacijum“, Centar za kulturu Požarevac i lokalna samouprava.\nOpširnije o programu i ulaznicama za festival narednih dana na najčitanijem portalu u Požarevcu i okolini urbancityradio.org .\nPRETHODNI ČLANAKAMSS: Upozorenje na visoke temperature i pojačan saobraćaj\nSLEDEĆI ČLANAKPreko hiljadu novih slučajeva zaraze COVID-19\nGlumačke svečanosti “Milivoje Živanović” po 26. put od 2. aprila\nU Sportskom centru Požarevac otvoren Novogodišnji vašar


KAKO SE ZAŠTITI OD NAPADA PSA? Stručnjaci savetuju šta nikako ne smete da uradite | Najnovije vesti - Srbija danas\n15.09.2021. • 18:05 Srbija Danas/Mondo\nNesrećnu ženu koju je nasmrt izgrizao vlastiti pas pronašla je ćerka koja je odmah pozvala Hitnu pomoć. Ipak, lekari su morali da čekaju policiju kako bi intervenisali, jer je pas pokazivao izuzetno veliku količinu agresivnosti. Nažalost, lekari su konstatovali smrt kada su se stekli uslovi da priđu izujedanoj ženi. Ona je godinama hranila psa, te nikome nije jasno zašto se ovo dogodilo, zbog čega je uzburkana javnost u Srbiji i zbog čega se postavlja pitanje kako se na najadekvatniji način zaštiti od napada psa.\nJAGODINCI OSVETLALI OBRAZ: U centru grada razvili srpsku trobojku od 103 metra (FOTO)\nPRONAĐENA DEVOJČICA KOJA JE NESTALA KAD JE KRENULA KOD OCA: Jovana (15) nađena živa i zdrava\nDreser pasa iz Univerziteta za kućne ljubimce u Beogradu svojevremeno je dao instrukcije potencijalnim žrtvama kako da se ponašaju u slzučaju da ih napadne pas.\nIpak, ukoliko prevencija nije dala željeni rezultat što znači da je došlo do samog napada, profesionalni dreser pasa Dimitrije Žigić istakao je da nema mnogo vremena za razmišljanje o postuipcima.\n- Vrlo je teško odgovoriti na to pitanje jer je pas i jorkšir terijer i irski vučji hrt, a vaše gabarite i psihofizičke sposobnosti ne poznajem da bih vam prepisao recept za kolač", našalio se. "Jedna od stvari jeste da se sagnete kao da ćete da uzmete kamen. Naravno, za sve one pse koji imaju negativna iskustva sa tim, a zamislite ako je taj na to još dodatno razdražljiv ili ako je negde pobegao sa lanca pa je dodatno agresivan? Da li ćete ga time još više razdražiti? - upitao je, pa dodao da je jedino rešenje u preventivi i represivi za one koji ne poštuju pravila.\npas ujed psa kako se zaštititi kako se zaštiti od psa Kragujevac


Ustav BiH i Dejtonski mirovni sporazum ne poznaju termin “suvereni narodi” - Istinomjer\nTokom svog nedavnog gostovanja na jednom od javnih emitera u Bosni i Hercegovini, predsjednik Republike Srpske, Milorad Dodik između ostalog ustvrdio je da je Ustav Bosne i Hercegovine u svom članu 3 rekao da je “BiH sastavljena od dva entiteta i tri suverena naroda”.\nTokom svog nedavnog gostovanja na jednom od javnih emitera u Bosni i Hercegovini, predsjednik Republike Srpske, Milorad Dodik između ostalog je ustvrdio da je Ustav Bosne i Hercegovine u svom članu 3. rekao da je “BiH sastavljena od dva entiteta i tri suverena naroda”.\nMilorad Dodik, 01.09.2018.\nOsim što se u ovom članu ne spominju, kako Dodik tvrdi “tri suverena naroda”, termin “suvereni narodi” ne postoji kako u Ustavu Bosne i Hercegovine, tako ni u cjelokupnom tekstu Dejtonskog mirovnog sporazuma.\nKada je u pitanju kontekst u kojem se govori o narodima ali i građanima, u Preambuli Ustava Bosne i Hercegovine između ostalog stoji da “… Bošnjaci, Hrvati i Srbi, kao konstitutivni narodi (u zajednici s ostalima), i građani Bosne i Hercegovine ovim utvrđuju Ustav Bosne i Hercegovine…”\nObzirom da Ustav Bosne i Hercegovine, pa tako i njegov član 3. ne sadrže termin “tri suverena naroda”, izjavu predsjednika Republike Srpske, Milorada Dodika Istinomjer ocjenjuje neistinitom.


EP U17 - "Orlići" na eliminacionom testu (15.00) - Sportske.net\nEP U17 - "Orlići" na eliminacionom testu (15.00)\nKadetska reprezentacija Srbije danas odlučuje o tome da li ostaje u trci za plsaman u četvrtfinale Evropskog prvenstva ili se priča oko eliminacione faze završava u drugom kolu grupe "D".\nMuslin ruši predrasude, zove najboljeg iz Partizana!?Muslin vs Džajić - Nastavak ''rata''?!Infantino se baš obradovao susretu sa Kokezom!Muslinova plata - Više od Ćureta, manje od prethodnika!Selektor potvrdio, ''povratak otpisanih''! Ali, neke će odmah da rastera!\nPoraz koji su kadetski reprezentativci doživeli na startu Evropskog prvenstva u Azerbejdžanu doveo je "Orliće" u "biti ili ne biti" poziciju pred okršaj sa vršnjacima iz Španije.\nIzabranici Ilije Stolice imaju samo jednu opciju ukoliko žele da ostanu u trci za plasman u četvrtfinale, a to je trijumf nad selekcijom Španije.\n"O Špancima i njihovom radu se sve zna, ali isto tako vidimo i koliko poštovanja kod svih rivala ima Srbija. Ostali smo pozitivni, svesni da ovde možemo još mnogo toga da pokažemo" kaže selektor Stolica.\nŠpanija je na startu šampionata savladala Holandiju rezultatom 2:0 što znači da se "Orlići" nalaze na velikom iskušenju i da nemaju izbora ukoliko hoće do plasmana u dalji tok takmičenja pošto su od Italije izgubili sa 2:1.\n"Orlići" moraju da dobiju dvostrukog šampiona Evrope u uzrastu do 17 godina i da se nadaju da Italija neće dobiti Holandiju jer će u tom slučaju naš nacionalni tim ponovo imati sudbinu u svojim rukama.\nUtakmica drugog kola grupe "D" između Srbije i Španije igra se od 15 časova po srednjeevropskom vremenu na "Olimpijskom stadionu" u Bakuu.


Recomendar la SlideShare «Small Business SEO - ITOpen 2014». Guardar la SlideShare «Small Business SEO - ITOpen 2014». Compartir la SlideShare «Small Business SEO - ITOpen 2014».\nRecomendar la SlideShare «How to Rock at Startup PR». Guardar la SlideShare «How to Rock at Startup PR». Compartir la SlideShare «How to Rock at Startup PR».\nHace 4 años, 1.328 visualizaciones\nRecomendar la SlideShare «Zarada od bloga 2015 - Dragan Varagić». Guardar la SlideShare «Zarada od bloga 2015 - Dragan Varagić». Compartir la SlideShare «Zarada od bloga 2015 - Dragan Varagić».\nHace 5 años, 1.287 visualizaciones\nRecomendar la SlideShare «Kako je raditi u industriji igara u Srbiji? Uroš Banješević, MHG - GameUp». Guardar la SlideShare «Kako je raditi u industriji igara u Srbiji? Uroš Banješević, MHG - GameUp». Compartir la SlideShare «Kako je raditi u industriji igara u Srbiji? Uroš Banješević, MHG - GameUp».\nRecomendar la SlideShare «Igrice za bakice - Ivan Francuski, Eipix - GameUp». Guardar la SlideShare «Igrice za bakice - Ivan Francuski, Eipix - GameUp». Compartir la SlideShare «Igrice za bakice - Ivan Francuski, Eipix - GameUp».\nRecomendar la SlideShare «Kreativno preduzetnistvo». Guardar la SlideShare «Kreativno preduzetnistvo». Compartir la SlideShare «Kreativno preduzetnistvo».


Republika / BRUKA RADE TRAJKOVIĆ: Đilasova uzdanica potrčala da čestita Osmanijevoj, A KLELA SRPSKU LISTU\n18:31(FOTO) NAPRAVILA TOTALNI HAOS: Žena bivšeg FUDBALERA ZVEZDE iznela prljav veš i ŠOKIRALA JAVNOST! 18:30(UŽIVO) MAJSTORICA VREDNA EVROLIGE: Crvena zvezda i Igokea u PRESUDNOM DUELU za finale ABA lige! 18:27(VIDEO) NIKAD JOJ NEĆE OPROSTITI! Janjuš: Izmanipulisala si me svojim telom! 18:27POTRESAN GOVOR ŽARKA LAUŠEVIĆA O MIRI FURLAN! Glumac izmamio suze govoreći o pokojnoj koleginici 18:14(FOTO) ZATEGNUTA KAO PRAĆKA: Prezgodna HRVATICA ima 35 godina, a izgleda BRUTALNO 18:03KONTAKT USPOSTAVLJEN: Na pomolu VELIKI POSAO, Partizan se pojačava u Juventusu? 17:53(VIDEO) U OPOZICIJI RATUJU LI GA, RATUJU! Prelević optužio Zelenovića da ga huškaju Amerikanci! 17:53(FOTO) ZANELA JE TA LEPOTA: Evo kako se opušta Tanja Savić! 17:42REAL REŠIO DA SE OTARASI JOVIĆA: Ambiciozni plan kraljevića i kraj Lukinih snova o povratku u Madrid! 17:37PAULA RADILA KAO GO-GO IGRAČICA, UBACIVALI JOJ NOVAC U GAĆICE! Zadrugarka krije kako je zarađivala posle škole!\nčetvrtak, 15. 4. 2021.| 15:27\nDa skandal bude veći, Trajkovićeva je istovremeno proklela Srpsku listu koja Osmanijevoj nije dala podršku.\nOno što je, međutim, posebno zanimljivo je to što Trajkovićeva upućuje javne čestitke Osmanijevoj u trenucima dok na medijima pod kontrolom opozicije vedre i oblače raznorazni analitičari i tviteraši koji podmeću tezu da je i Beogradu potrebna žena na čelu države poput Osmanijeve.\nNe treba biti naročito politički verziran pa shvatiti da pojedini mediji koji kuju opozicione vedete u zvezde na ovaj način aludiraju na potpredsednicu Đilasove Stranke slobode i pravde Mariniku Tepić.\nMeđutim, promocija i samopromocija Tepićeve i poređenje sa Osmanijevom vratila se opoziciji u lice poput bumeranga, pošto je predsednica samozvanog Kosova kao jedan od prvih poteza najavila da će tužiti Srbiju za genocid (?!).\nTanjug/TANJA VALIČ, Jadranka Ilić, youtube.com/Kallxo.com\nIma li se sve navedeno na umu, neko bi mogao postaviti pitanje da je u tome zapravo sličnost Osmanijeve i Tepićeve, s obzirom na to da se, između ostalog, Marinika "proslavila" i sramnim potpisom kojom bi se Srbiji i Srbima osudili za nepostojeći genocid u Srebrenici.\nPotpisnici Rezolucije o genocidu u Srebrenici\nSrbija Kosovo Kosovo i Metohija Kosmet Politika Rada Trajković Marinika Tepić\nMarkic15. april 2021. u 16:07\nOna se prodala za male pare.\nMikan15. april 2021. u 19:33\nBas se lepo Rada "brine" za polozaj Srba na KiM.\nVelja15. april 2021. u 19:34\nNi trun sramote ne treba da imaju predstavnici Srba u skupstini na KiM sto nisu podrzali zenu koja je tako ociti protiv bilo kakvih prava srpskog naroda.


Naučnici proizveli prvi "živi materijal" - SandzakHaber.Net , Sandžačke Internet Novine !\nNaslovna Zabava Zanimljivosti Naučnici proizveli prvi “živi materijal”\nNaučnici proizveli prvi “živi materijal”\nOd HaberNews - 24. Marta 2014. 0 65 Podeli na Fejsbuku\ntweet Istraživači Tehnološkog instituta u Masačusetsu napravili su materijal sa svojstvima živih i neživih stvari koristeći bakteriju ešerihiju koli.\nNjihova studija ukazuje da će u budućnosti biti mogući materijali koji će se sami razvijati i obnavljati, a biće upotrebljavani u izradi biosenzora i solarnih ploča.\nIstraživači predvođeni Timotijem Luom, docentom električnog i biološkog inženjeringa pokazali su da je moguće povezati zlatne nanočestice i kvantne tačke u takozvane “žive materijale”.\nOvi pametni materijali biće u stanju da reaguju na okruženje poput živih ćelija, ali će razvijati i složene mreže koje su neophodne za primenu.\nNa primer, samoobnavljajući materijal može pomoći u absorbovanju i sprovođenju elektriciteta u solarnim ćelijama. Ovi materijali takođe mogu da popravljaju ogrebotine ili kvarove bez spoljne intervencije.\n“Naša ideja je da spojimo svet neživog i živog i napravimo hibridne materijale sa funkcionalnim ćelijama”, rekao je Lu.\nKako bi razvili materijal, naučnici su se “umešali” u “proizvodnju biofilma” kako bi prinudili bakteriju da koristi nanočestice i kvantne tačke.\nBiofilm pomaže bakterijama (poput onih koje nastanjuju zubni kamenac) da se “zalepe” za površinu, a u slučaju ešerhije koli, reč je o vlaknima napravljenim od niza proteinskih subjedinica CsgA.\nZa potrebe studije, istraživači su izmenili prirodnu sposobnost ešerihije koli da proizvodi CsgA i napravili genetski projektovan soj koji proizvodi CsgA samo u određenim uslovima, na primer, kada je prisutan molekul AHL.\nOvo je pomoglo naučnicima da kontrolišu proizvodnju biofilma kod bakterije.\nU sledećem delu studije istraživači su projektovali ešerihiju koli da proizvodi CsgA povezan sa peptidima koji sadrže aminokiselinu histidin.\nProizvodnja ovog ciljanog CsgA bila je kontrolisana ograničavanjem količine drugog molekula aTC.\nKada su zlatne nanočestice dodate u mešavinu vlakana, histadin je “kupio” te čestice i stvarao mrežu zlatnih nanoveza. U budućnosti takve mreže bi mogle biti korištene u naprednom računarstvu i biosenzorima.\nIstraživači su čak demonstrirali da bakterije mogu da evoluiraju i komuniciraju međusobno kako bi ih “nagovorile” da proizvode CsgA vezan za histidin.\n“Ovo je veoma jednostavan sistem, ali pokazuje da ćelije mogu da komuniciraju međusobno i menjaju kompoziciju materijala tokom vremena”, kaže Lu. “Nadamo se da ćemo ovako uspeti da imitiramo načine na koje se razvijaju prirodni sistemi, poput kostiju”.\nStudija je objavljena u žurnalu Nature Materials.\ntweet Prethodni tekstPlayStation 4 – još malo pa nestaloSledeći tekstCLA sve traženiji, Mercedes uvodi 3. smenu u Mađarskoj HaberNews\tPOVEZANE OBJAVEVIŠE OD AUTORA


► Republički zavod za statistiku Srbije: BDP u ovoj godini veći za četiri odsto\nOn je, na konferenciji za novinare, rekao da je procenjeni BDP ove godine u odnosu na BDP u 2015. godini veći 19,6 odsto.\n"Procenjeno je da je rast fizičkog obima industrijske proizvodnje u 2019. godini 0,3 odsto u odnosu na 2018. godinu, dok je poljoprivreda posle dve rekordne godine u prinosima, što se ne pamti, ove godine stagnirala, odnosno ostvarila pad fizičkog obima za 0,1 odsto", rekao je Kovačević.\nDodao je da je industrijska proizvodnja od 2014. godine rasla, a da je u drugom polugođu 2018. godine i prvom 2019. imala zastoje zbog remonta u Naftnoj industriji Srbije, ali da je "od septembra ove godine živnula i ostvarila rast što se nije očekivalo, a da prerađivačka posluje na višem tehnološkom nivou zbog stranih grinfild investicija".\nU novembru ove godine je, prema njegovim rečima i izvoz veći od uvoza, a procenjena spoljnotrgovinska razmena u evrima u 2019. godini u odnosu na 2018. godinu pokazuje da je izvoz veći za osam odsto, a uvoz za 7,8 odsto.\nKovačević je rekao da je pocena da je vrednost izvedenih radova u građevinarstvu u 2019. godini realno veća za 28,5 odsto u odnosu na 2018. godinu.\nIndustrijska proizvodnja je, kako je rekao, podstaknuta velikim radovima oko izgradnje gasovoda Turski tok, rasta usluga, IT sektora i prometa u trgovini na malo (9,2 odsto) u odnosu na prošlu godinu.\n"Kapitalna ulaganja u poslednjem petogodišnjem periodu od 2015. godine do 2019. godine povećala su učešće bruto investicija u osnovna sredstva u BDP-u sa 16,5 odsto u 2015. godini na 22 odsto u ovoj godini", rekao je Kovačević.\nPomoćnik direktora RZS Dušan Gavrilović rekao je da je u periodu od januara do novembra 2019. godine industrijska proizvodnja manja za 0,4 odsto, prerađivačka za 0,5 odsto, a snabdevanje električnom energijom, gasom parom i klimatizacija za 0,2 odsto u odnosu na isti period prošle godine.\nIzvoz od januara do novembra je, prema njegovim rečima, veći 7,4 odsto, a uvoz 7,7 odsto u odnosu na isti period 2018. godine.\nOn je rekao da je registrovana zaposlenost u novembru bila 2.206.604 lica, a da je u tom mesecu registrovana zaposlenost u odnosu na isti mesec 2018. veća za 55.350 lica.\n"Prosečna neto zarada u oktobru 2019. godine je bila 55.065 dinara, odnosno 468 evra, a u oktobru 2018. godine 49.901 dinar, odnosno 421 evro.\nGavrilović je rekao da je u periodu od 2015. godine do 2018. rođeno 67.364 lica, a umrlo 102.797.\n"Svake godine po osnovu negativnog priraštaja broj stanovnika Srbije smanjuje se u proseku za oko 35.400 ljudi", rekao je Gavrilović.\nBroj turista je u periodu od janura do novembra, kako je rekao, povećan je za sedam odsto.


PSS Sombor- Održano predavanje u Prigrevici\nDana, 12.02.2019.god. sa početkom u 11h održano je predavanje u Prigrevici, u prostorijama biblioteke. Predavanju je prisustvovalo 11 poljoprivrednih proizvođača. Teme predavanja su bile : Zoran Boca- Proizvodnja soje i kukuruza u regionu Sombor u 2018 god., Olivera Sekulić-Rezultati ogleda povrća u ogledima PSS "Sombor"-a u 2018. god., Branko Ogrizović-Mehanizacija u poljoprivredi i Smiljka Mojsović-Konkursi RFV za 2019god. i Pokrajinski konkursi za 2019.godinu.Nakon predavanja usledila su pitanja poljoprivrednih proizvođača.\nPSS Sombor- Održano predavanje u Sonti\nDana, 08.02.2019. god. u Mesnoj zajednici Sonte, održano je predavanje poljoprivrednim proizvođaćima.Predavanje je počelo u 11h i prisustvovalo je 16 poljoprivrednih proizvođača. Teme predavanja su bile: Zoran Boca- Rezultati ogleda soje i kukuruza u 2018. god., Olivera Sekulić- Ogledi povrća na oglednom polju PSS "Sombora", Branko Ogrizović-Mehanizacija u poljoprivredi i Smiljka Mojsović-Kinkursi RFV za 2019.god. i Pokrajinski konkursi.